title: Castiglion Fiorentino

text: Castiglion Fiorentino () on pieni, muurien ympäröimä kaupunki itäisessä Toscanassa, Italiassa. Se kuuluu Arezzon maakuntaan ja sijaitsee Arezzon ja Cortonan kaupunkien välissä. Se on tunnettu sen vuotuisista festivaaleista ja arkeologisesta kaivauksesta. Kaupungin alueella on ollut tiettävästi etruskiasutusta, ja kaupunkia ympäröivä muuri on etruskien rakentama, vaikka siitä ei ole paljoa jäljellä.


title: Castiglion Fiorentino

text: Castiglion Fiorentino sijaitsee Firenzen, Sienan ja Perugian kaupunkien muodostaman kolmion sisällä. Kaupunki sijaitsee kukkulan laella, 345 metriä merenpinnan yläpuolella. Kaupungissa asuu hieman yli 13 000 ihmistä. Mancianon kylä, joka tunnetaan myös paikallisesti nimellä Misericordian, sijaitsee kilometrin matkan päässä lännessä.


title: Salisylaatit

text: Salisylaatit ovat salisyylihapon johdoksia. Niistä tärkein on asetyylisalisyylihappo. Muita tulehduskipulääkkeinä käytettäviä salisylaatteja ovat diflunisaali ja 5-aminosalisyylihappo, sekä lähinnä tulehduksellisissa suolistosairauksissa käytettävä sulfasalatsiini eli salatsosulfapyridiini.


title: Salisylaatit

text: Huomionarvoinen ryhmään kuuluva lääkeaine on para-aminosalyyli (PAS), jota käytettiin ennen tuberkuloosin yhdistelmähoidoissa esimerkiksi sulfoneihin kuuluvan isoniatsidin kanssa.


title: Messalina (vuoden 1960 elokuva)

text: Messalina (, ”Venus-keisarinna Messalina”) on vuonna 1960 valmistunut italialainen elokuva, joka lajityypiltään edustaa historia-aiheista peplumia. Sen on ohjannut Vittorio Cottafavi. Elokuvan pääosaa, Rooman keisarin Claudiuksen puolisoa Messalinaa esittää brittiläinen Belinda Lee.


title: Messalina (vuoden 1960 elokuva)

text: Caligulan murhan jälkeen pretoriaanikaarti nostaa keisariksi Claudiuksen, joka nai nuoren Vestan neitsyen Valerian. Messalina-nimen ottanut keisarinna osoittautuu taitavaksi juonittelijaksi, joka tuhoaa julmasti vastustajansa. Messalinan rakastettu kenturio Lucius Maximus palaa sotaretkeltään Roomaan, jossa hänestä tulee Messalinan tahdoton kätyri. Senaattori Aulus Celsuksen salamurha saa Luciuksen silmät avautumaan ja estämään Messalinan ja ylimystön johtajan Caius Siliuksen suunnitteleman vallankaappauksen. Lopussa Messalina saa surmansa ja Lucius vetäytyy maaseudulle häneen rakastuneen Silvia-tytön kanssa.


title: Messalina (vuoden 1960 elokuva)

text: Technirama-laajakangastekniikalla Technicolor-väreissä kuvattu "Messalina" on dialogiin perustuva draamaelokuva, jossa on vain vähän peplumille tyypillisiä toimintajaksoja tai komiikkaa. Historiallista aihettaan vapaasti tulkitseva tarina etenee hitaasti mutta sujuvasti ja saa lopussa jännittävän huipennuksensa. Elokuvan lavastus on komea, mutta sen ulkokohtaukset näyttävät kovin vaatimattomilta. "Messalina" rakentuu pitkälti kohtalokkaan Belinda Leen varaan, jonka rakkausjutut ja varhainen kuolema herättivät aikanaan suurta huomiota. Sivuosassa nähdään myöhemmin maineeseen noussut Giuliano Gemma.


title: Messalina (vuoden 1960 elokuva)

text: Cottafavin elokuvaa on pidetty lukuisista Messalina-kuvauksista parhaana. Sen aikalaiskritiikki oli kuitenkin varsin negatiivinen. Arvostelijoiden mukaan "Messalinan" tarina ja dialogi olivat heikkoja ja Belinda Leen esittämä ”nykyaikainen vamppi” psykologisesti epäuskottava. Tämä ei silti ole kokonaan näyttelijän vika. Cottafavi on itse todennut, ettei hän juurikaan pidä elokuvasta, joka on liian dekoratiivinen ja tarinaltaan epäkiinnostava. Messalina oli ohjaajan mielestä henkilönä jo alun perin häiriintynyt, patologinen tapaus, josta on mahdotonta löytää mitään inhimillistä.


title: Messalina (vuoden 1960 elokuva)

text: Elokuva on saatavilla laadultaan kohtalaisena saksalaisen DVD-julkaisuna, joka sisältää myös englanninkielisen ääniraidan.


title: Guadalcanalinmesikko

text: Guadalcanalinmesikko ("Guadalcanaria inexpectata") on mesikoiden heimoon kuuluva varpuslintu.


title: Guadalcanalinmesikko

text: Guadalcanalinmesikkoa tavataan Salomonsaariin kuuluvalla Guadalcanalin saarella. Lajia on kuvattu suhteellisen yleisestä yleiseksi, ja se on luokiteltu elinvoimaiseksi.


title: Isovuorimesikko

text: Isovuorimesikko ("Oreornis chrysogenys") on mesikoiden heimoon kuuluva varpuslintu.


title: Isovuorimesikko

text: Isovuorimesikkoa tavataan Indonesiassa Uuden-Guinean saarella. Lajin on kuvattu olevan melko yleinen korkeissa korkeuksissa, ja se on luokiteltu elinvoimaiseksi.


title: Fungisidi

text: Fungisidit ovat torjunta-aineiden eli pestisidien alaryhmä. Se tarkoittaa aineita, jotka estävät kasvien sienitauteja. Niitä käytetään sekä siemenien peittaukseen että levitetään kasvien kasvun aikana kasvustoon. Varhaisimpia fungisideja ovat peittausaineina käytetyt metyylielohopea ja elohopean alkoksialkyyliyhdisteet. Niitä ei Suomessa ympäristö- ja terveyshaittojen takia enää käytetä. Synteettisiä orgaanisia fungisideja ovat mm. benomyyli, tiofanaattimetyyli, mankotsebi ja tiraami.


title: Fungisidi

text: Puunsuoja-aineina on käytetty aiemmin myös fungisidisia kloorifenoleita, jotka on Suomessa kielletty.


title: Fungisidi

text: Lääketieteessä sienitautien hoitoon käytettäviä aineita kutsutaan yleensä antimykooteiksi tai sienilääkkeiksi.


title: Fungisidi

text: Suomessa markkinoilla olevat viljojen kasvitautien torjunta-aineet jaetaan vaikutustapansa perusteella viiteen eri ryhmään. DMI-aineet (triatsolit), strobiluriinit, aniliinipyrimidit, morfoliinit ja kloronitriilit.


title: Fungisidi

text:
Sienten soluseinien muodostumista estävien torjunta-aineiden tehoaineina käytetään mm. seuraavia yhdisteitä:
Sienten soluhengityksen estävien torjunta-aineiden tehoaineina käytetään mm. seuraavia yhdisteitä:
Sienten raaka-aineiden saantia estävien torjunta-aineiden tehoaineina käytetään mm. seuraavia yhdisteitä:
Sienten useisiin kohtiin vaikuttavien torjunta-aineiden tehoaineina käytetään mm. seuraavia yhdisteitä:


title: Jyrki Rossi

text: Jyrki Tapani Rossi (s.16. joulukuuta 1962 Saarijärvi) on suomalainen kirjailija, psykologian ja uskonnon opettaja sekä yksi lukioaineiston nettipohjaisen opetuksen uranuurtajia. Rossi loi nettipohjaisen opetussivuston kirjojensa Kohtaamisia – suomalainen usko (Kirjapaja 1996) ja Suomalainen usko (Kirjapaja 1999) sivutuotteena. Hän lisäsi sivustolleen myös psykologian ja filosofian kurssimuistiinpanot. Nämä kurssimateriaalit ovat edelleen suuressa suosiossa suomalaisten lukiolaisten ja opettajien keskuudessa. Sivusto on myöhemmin laajentunut käsittelemään mm. Rossin harrastuksia, filateliaa, sukututkimusta ja myös sairauksia. Rossille tuli nimittäin vuosina 1993 ja 1998 aivoverenvuoto ns. subaraknoidaalivuoto, joihin hän oli menehtyä. Rossi kirjoitti sairaudestaan sivustollaan jo vuonna 1999, jolloin aivoverenvuodoista ei juurikaan löytynyt tietoutta edes suurimpien sairaaloiden sivustoilta. Hän onkin toiminut vertaistukena monelle aivoverenvuodon saaneelle potilaalle tai heidän omaisilleen.


title: Jyrki Rossi

text: Suomen Psykologianopettajat PSOP ry:n hallitus valitsi Jyrki Rossin vuoden 2016 psykologian opettajaksi Suomessa. Perusteluina valintaan pidettiin Rossin liki 30 vuotta kestänyttä uraa, jonka aikana hän on jakanut 17 vuotta opetusmateriaaliaan kaikkien opettajien ja opiskelijoiden käyttöön omien kotisivujensa kautta. Lisäksi Rossi on opiskelijoiden mukaan pidetty opettaja, joka osaa opettaa tieteelliset asiat ymmärrettävästi ja innostavasti.


title: Jyrki Rossi

text: Rossi valmistui vuonna 1986 Helsingin yliopiston Teologisesta tiedekunnasta teologian kandidaatiksi (nyk. maisteri) ns. kaksoispätevyydellä, eli hänellä oli pätevyys sekä kirkon papin virkaan että koulujen uskonnon, psykologian ja filosofian opettajan virkaan. Rossi suoritti opintojen jälkeen varusmiespalveluksen Vaasan Rannikkopatteristossa ja Santahaminan Rannikkotykistökoulussa kokelaskouluttajana vuosina 1986–1987. Rossi on sotilasarvoltaan vänrikki.


title: Jyrki Rossi

text: Armeijan jälkeen Rossi työskenteli Savonlinnassa sekä seurakunnan oppilaitosteologina että didaktikkona työpaikkanaan Joensuun yliopiston Savonlinnan opettajainkoulutuslaitos. Vuonna 1992 Rossin kotipaikaksi tuli syntymäkuntansa naapurikunta Äänekoski, jossa hän toimii edelleen lukion lehtorin virassaan. Rossi on suorittanut myös kouluhallinnon pätevyyden, toiminut pitkäaikaisena lukion apulaisrehtorina ja luennoivana opettajainkouluttajana eri puolilla Suomea.


title: Jyrki Rossi

text: Rossi ylläpitää edelleen vuonna 1999 perustamaansa ja ohjelmoimaansa nettisivustoaan Jyrki Rossin tosiviralliset kotisivut. Nettiopetuksen yhtenä uranuurtajana hän oli yksi yhdeksästä henkilöstä, joita nimettöminä haastateltiin Joensuun yliopistossa tehtyyn pro graduun, joka käsitteli tieto- ja viestintätekniikan käyttöä uskonnon opetuksessa. Rossin kotisivusto on hyvin laaja, tulostettuna yli tuhat A4-sivua, sisältäen niin opetusmateriaalia kuin erityisen laajan uskonto-osion, jossa Rossi esittelee lähes kaikki tälläkin hetkellä maassamme vaikuttavat uskonnolliset yhteisöt. Rossi on ollut yhteydessä niin henkilökohtaisesti kuin sähköpostitse noin viidenkymmenen eri uskonnollisen yhteisön edustajaan. Rossin uskontojen tuntemusta on hyödynnetty sekä wikipedian eri uskonnollisissa artikkeleissa että Uusien uskonnollisten liikkeiden tutkijaverkoston (USVA ry:n) sekä Kirkon tutkimuskeskuksen kehittelemässä Uskonnot Suomessa -hankkeessa (mm. NMKY-liikkeen kohdalla), jonka tuloksena syntyi Uskonnot Suomessa-sivusto nettiin.


title: Jyrki Rossi

text: Rossi sai vakavan sairauskohtauksen vuonna 1993. Aivokuvauksissa todettiin, että kyseessä oli lukinkalvonalainen aivoverenvuoto ns. subaraknoidaalivuoto. Kuvauksissa ei löydetty syytä kohtaukselle. Vuonna 1998 vuoto kuitenkin uusiutui ja tuolloin syyksi paikannettiin vuotanut aneurysma eli aivovaltimopullistuma. Aneurysma täytettiin platinalla ja myöhemmin pullistumaa on jouduttu korjaamaan lisää, viimeksi vuonna 2011. Rossille jäi sairauskohtauksista pysyviä, kroonisia vaivoja, joista jatkuvan kipuoireyhtymän vuoksi hänelle myönnettiin osatyökyvyttömyyseläke 1.4.2013 alkaen. Rossi on kertonut kotisivuillaan avoimesti sairaudestaan auttaakseen niin saman sairauskohtauksen saaneita kohtalotovereitaan kuin heidän omaisiaan.


title: Jyrki Rossi

text: Lisäksi vuonna 1998 Rossi voitti ensimmäisen palkinnon Suomen tärkeimmässä eräkirjoituskilpailussa Eränkävijän vuosikirjaan novellillaan Kuninkaiden kohtaaminen. Rossia kehotti novellikokeiluun edesmennyt perhokalastaja ja kirjailija Harri Sirola.


title: Jyrki Rossi

text: Useita videojulkaisuja Youtubessa psykologian opetuksen tueksi mm.: Psykologian Maailma -sarja 1-60 osaa (2018)


title: Oreste Baratieri

text: Oreste Baratieri (13. marraskuuta 1841 Condino, Tiroli – 7. elokuuta 1901 Sterzing, Tiroli) oli italialainen kenraali, joka komensi italialaisia joukkoja tappiollisessa sodassa Etiopiaa vastaan 1895–1896.


title: Oreste Baratieri

text: Baratieri liittyi nuoruudessaan Giuseppe Garibaldin vapaaehtoisjoukkoihin, jotka valtasivat 1860 Sisilian ja Etelä-Italian, ja siten edistivät Italian yhdistymistä. Hän kuului Italian edustajainhuoneeseen 1876–1895 ja komensi 1887–1891 everstinä rykmenttiä Italian valtaamassa Eritreassa. Vuonna 1891 Baratieri nimitettiin kaikkien Afrikkaan sijoitettujen italialaisten joukkojen komentajaksi sekä 1893 Eritrean kuvernööriksi. Hän pyrki houkuttelemaan Eritreaan yksityisiä sijoituksia sekä uudisasukkaita Euroopasta. Baratieri halusi myös laajentaa Italialaisten siirtomaavaltaa Itä-Afrikassa. Vuonna 1894 hän valtasi Kassalan kaupungin.


title: Oreste Baratieri

text: Italian ja Etiopian välisessä sodassa Baratieri voitti prinssi Ras Mengeshan komentamat etiopialaiset tammikuussa 1895 Coatitin ja Serrafén taisteluissa. Kun keisari Menelik II hyökkäsi koko pääarmeijansa voimin italialaisia vastaan, Baratieri kärsi murskatappion Adowan taistelussa 1. maaliskuuta 1896. Hänet vedettiin sen jälkeen pois komentajantehtävistä ja haastettiin sotaoikeuteen, mutta oikeus vapautti hänet. Adowan tappion seurauksena Italia joutui tunnustamaan Etiopian suvereeniuden.


title: Islanninkampasimpukka

text: Islanninkampasimpukka ("Chlamys islandica") on subarktinen kampasimpukkalaji, jota esiintyy Pohjois-Atlantilla, muun muassa Norjassa Lofoottien pohjoispuolella ja Jan Mayenin, Karhusaaren ja Huippuvuorten merialueilla. Simpukan kuori on poimullinen ja väriltään lähinnä oranssi, kooltaan jopa 10 cm:n levyinen.


title: Peeter Järvelaid

text: Peeter Järvelaid (s. 28. marraskuuta 1957) on virolainen oikeustieteilijä ja historioitsija. Hän on kirjoittanut pääasiallisesti Euroopan ja Viron oikeushistoriasta käyttäen semioottista ja yksilökeskeistä tutkimussuuntausta. Järvelaidin kirjoituksia on julkaistu viroksi, englanniksi, saksaksi, venäjäksi, ranskaksi, ruotsiksi, suomeksi ja latviaksi. 2000-luvulla hänen tutkimuksensa ovat keskittyneet 1900-luvun kansainvälisiin suhteisiin, mikä on vaatinut tutkimustyötä Saksan ja Puolan arkistoissa. Vuodesta 2012 Järvelaid on tutkinut pääasiallisesti Saksan diplomaattisen edustuksen toimintaa Baltiassa ja Suomessa.


title: Peeter Järvelaid

text: Järvelaid on syntyi Tallinnassa, upseerin perheeseen. Hän valmistui juristiksi Tarton yliopistosta vuonna 1981 ja on väitellyt oikeustieteen tohtoriksi Moskovan Oikeuden Instituutissa vuonna 1990. Järvelaid työskenteli Tarton yliopiston oikeustieteellisessä tiedekunnassa vuosina 1981-1997. Hän oli vuodesta 1992 ylimääräinen Viron oikeushistorian professori sekä vuodesta 1993 vakituinen Viron oikeushistorian professori. Vuonna 1997 hän sai Alexander von Humboldt -säätiön stipendin, joka mahdollisti vuosina 1998-2000 ja 2012 jatkamisen tutkijana eurooppalaisen oikeushistorian alalla Max Planck -instituutissa ja muissa maineikkaissa Saksassa tutkimuskeskuksissa. Vuodesta 2000 Järvelaid on ollut oikeushistorian professori Nord-akatemiassa, josta myöhemmin tuli Tallinnan yliopiston oikeustieteen laitos. Vuosina 1997-2000 oli Järvelaid Viron oikeusministerin neuvonantaja. Hän on ollut Viron Maanpuolustusakatemian (2003-2005) ja Viron Meriakatemian (2006-2007) rehtori. Vuosien 2014-2015 vaihteessa hän toimi vierailevana tutkijana Regenburgin yliopiston oikeudellisessa instituutissa.


title: Peeter Järvelaid

text: Järvelaidille myönnettiin vuonna 2003 ensimmäisen luokan Bundesverdienstkreuz.


title: Paula af Heurlin

text: Paula af Heurlin (13. toukokuuta 1872 Helsinki – 15. marraskuuta 1947 Helsinki) oli suomalainen laulunopettaja ja raittiuden edistäjä.


title: Paula af Heurlin

text: Af Heurlinin vanhemmat olivat kirjapainon omistaja, filosofian maisteri Lauri Oskar Wilhelm af Heurlin ja järjestövaikuttaja Augusta Helena Bergbom. Hän kävi Helsingin suomalaisen jatko-opiston ja Helsingin musiikkiopiston (1895) ja opiskeli Pariisin Schola cantorumissa 1900–1901. Helsingin kaupungin kansakoulujen laulunopettajana af Heurlin toimi 1901–1917. Viimeksi mainittuna vuonna hän julkaisi teokset "Kansakoulun uusi laulukirja" ja "Säveltapailun ja nuottiopin opas". Af Heurlin toimi myös naisjärjestöissä, muun muassa Suomalaisen Konkordia-liiton puheenjohtajana vuodesta 1919. Hän jatkoi äitinsä aloittamaa toimintaa koulukeittoloiden edistäjänä ja osallistui raittiustyöhön Raittiusyhdistys Koiton musiikkitoiminnan johtajana sekä vuodesta 1908 Helsingin raittiuspiirin rahastonhoitajana ja 1922–1929 Naisten raittiuskeskuksen puheenjohtajana.


Yleisurheilun sisäratojen Suomen-mestaruuskilpailut 2014 järjestettiin Rovaniemellä 22.–23. helmikuuta 2014.


title: Heksanaali

text: Heksanaali eli n-heksanaali on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on voimakas haju. Sen kemiallinen kaava on CHO ja rakennekaava CH(CH)CHO. Heksanaalista käytetään myös nimiä "heksaldehydi" ja "kapryylialdehydi".


title: Heksanaali

text: Heksanaalin moolimassa on 100,16 g/mol, sulamispiste - 56,3 °C, kiehumispiste 131 °C, suhteellinen tiheys 0,8335 g/cm (vesi = 1,0 g/cm), hajukynnys noin 2 ppm, leimahduspiste 32 °C, taitekerroin 1,402-1,407 ja CAS-numero 66-25-1.


title: Heksanaali

text: Heksanaali liukenee niukasti veteen, mutta hyvin alkoholiin ja muihin orgaanisiin liuottimiin. Yhdiste auto-oksidoituu ja polymeroituu erityisesti happamassa ympäristössä. Heksanaali kuuluu VOC-yhdisteisiin eli haihtuviin orgaanisiin yhdisteisiin ja sitä erittyy esimerkiksi paperista. Heksanaalia muodostuu linolihapon hapettumisreaktiossa. Heksanaali ärsyttää ihoa ja silmiä.


title: Heksanaali

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: Tuhannen retkikunta

text: Tuhannen retkikunta () oli Giuseppe Garibaldin johtama noin tuhannen italialaisen vapaaehtoisen joukko, jotka vuonna 1860 valloittivat Sisilian saaren ja lopulta koko Molempain Sisiliain kuningaskunnan alueen. Tämä päätti Bourbonien vallan eteläisessä Italiassa ja mahdollisti ratkaisevana tapahtumana Italian yhdistymisen eli "risorgimenton". Garibaldia seuranneita vapaaehtoisia kutsuttiin punapaidoiksi.


title: Tuhannen retkikunta

text:
Tapahtumien taustalla oli Italian yhdistymisliikkeen ajautuminen Sardinian kuningaskunnan ja sen pääministeri Camillo Cavourin johtoon. Keväällä 1859 puhjenneessa sodassa Itävaltaa vastaan Sardinia sai vallattua Ranskan tuella Itävallalta Lombardian ja sodan myötä Toscanassa, Parmassa, Modenassa sekä Kirkkovaltion pohjoisissa legaateissa oli tapahtunut vallankumous, jonka jälkeen ne olivat liittyneet vapaaehtoisesti Sardiniaan. Koska Ranskan keisari Napoleon III oli kuitenkin halunnut yllättäen tehdä rauhan Itävallan kanssa, Italian yhdistyminen näytti keskeytyneen ennen kuin se ehti ulottumaan maan etelä- ja keskiosiin. Varsinkin radikaalimmat yhdistymisen tavoittelijat eivät olleet tähän lainkaan tyytyväisiä, sillä he halusivat korvata eteläisen Italian itsevaltiaat kansanvaltaisella hallinnolla. Tähän joukkoon kuului myös tunnettu vapaustaistelija Garibaldi, joka oli käytännön syistä asettunut Sardinian kuningas Viktor Emanuel II:n palvelukseen. Garibaldi kuitenkin tuskastui Cavourin varovaiseen etenemiseen ja päätti toimia oma-aloitteisesti. Lisäksi saadakseen Napoleon III:n hyväksynnän Keski-Italian alueiden liittämiselle Sardiniaan Cavour oli joutunut keväällä 1860 lupautumaan siihen, että Sardinia luovutti Savoijin ja Nizzan alueet Ranskalle. Garibaldi oli pettynyt siihen, että Cavour kävi kauppaa Italian alueilla.
Mahdollisuuden Garibaldille tarjosi Molempain Sisiliain kuningaskuntaan kuulunut Sisilian saari, jonka asukkaat olivat tyytymättömiä itsehallintonsa menettämiseen ja vastustivat kiihkeästi heitä Napolista käsin hallinneita Bourboneita. Sisilian Palermossa puhkesi 4. huhtikuuta 1860 kapina, joka levisi eri puolille saarta. Garibaldi päätti hyödyntää tilaisuuden ja iskeä Molempain Sisiliain kuningaskuntaa vastaan. Hän kokosi 1 089 miestä käsittäneen vapaaehtoisjoukon ("I Mille").


title: Tuhannen retkikunta

text: Garibaldi lähti 5.–6. toukokuuta välisenä yönä Genovan esikaupungista Quartosta miestensä kanssa. Välttäen onnekkaasti Bourbonien laivaston retkikunta onnistui purjehtimaan Sisiliaan ja nousi maihin Marsalassa 11. toukokuuta. Kolme päivää myöhemmin Garibaldi julistautui Sisilian diktaattoriksi kuningas Viktor Emanuelin nimissä. Yhdessä sisilialaisen kumouksellisen Francesco Crispin kanssa hän perusti Sisiliaan väliaikaisen hallituksen.


title: Tuhannen retkikunta

text: Molempain Sisiliain kuningas Frans II lähetti Garibaldin retkikuntaa vastaan 20 000 miestä. Garibaldin joukot olivat kokemattomia ja huonosti aseistettuja, joten tilanne näytti epätoivoiselta. Hän marssitti joukkonsa nopeasti kohti Palermoa, ja löi ensimmäiset napolilaiset joukot Calatafimin taistelussa 15. toukokuuta. Tämän jälkeen monet sisilialaiset liittyivät hänen joukkoihinsa, sillä he halusivat päästä eroon vihaamastaan Napolin hallitsijoiden vallasta. Osin vastapuolen huonon sodanjohdon ansiosta Garibaldin vahvistetut joukot onnistuivat valtaamaan Palermon 6. kesäkuuta ja voitettuaan Milazzon taistelun 20. heinäkuuta he hallitsivat koko Sisiliaa Messinan kaupunkia lukuun ottamatta. Sisilialaiset onnistuivat voittamaan keskinäiset erimielisyytensä ja epäluulonsa asettuessaan tukemaan Garibaldin joukkoja. Paikalliset talonpojat olivat kuitenkin pettyneitä, kun Garibaldi ei ryhtynyt poistamaan suurmaanomistajien ja yläluokan etuoikeuksia. Garibaldia avustanut Crispi puolestaan joutui erimielisyyksiin Cavourin hallituksen kanssa.


title: Tuhannen retkikunta

text: Pelastaakseen tilanteensa Molempain Sisiliain kuningas Frans II lupasi alamaisilleen perustuslain ja Sisilian kapinallisille armahduksen. Garibaldi pelkäsi yhdistymisen jälleen pysähtyvän. Hän asetti nyt seuraavaksi tavoitteekseen Napolin valtaamisen, mistä hän aikoi jatkaa edelleen Kirkkovaltioon ja Roomaan. Garibaldi ylitti joukkoineen Messinansalmen 20. elokuuta ja nousi maihin Italian mantereella Calabriassa. Vastarinta mureni nopeasti ja vapaaehtoisjoukot marssivat voitokkaina Napoliin 7. syyskuuta. Volturnon taistelussa 1.–2. lokakuuta Garibaldi löi kuningas Fransin joukot, mutta ne onnistuivat kuitenkin pysäyttämään hänen etenemisensä kohti Roomaa. Bourbonien vuodesta 1735 jatkunut valta Napolissa ja Etelä-Italiassa oli yhtä kaikki päättynyt.


title: Tuhannen retkikunta

text: Tässä vaiheessa Cavour oli alkanut pelkäämään, että Garibaldin menestys muuttaisi Italian yhdistymisen kauttaaltaan kumoukselliseksi kansannousuksi tai että Garibaldin hyökkäys Roomaan johtaisi sotaan Sardinian liittolaisen Ranskan kanssa. Niinpä Cavour päätti siirtää aloitteen takaisin Sardinian armeijalle, joka lähti tulemaan pohjoisesta Garibaldia vastaan valtaamalla Kirkkovaltioon kuuluneet Umbrian ja Marchen maakunnat. Tässä tilanteessa Garibaldi suostui siihen, että hänen joukkojensa valtaamassa Etelä-Italiassa pidettiin 21. lokakuuta kansanäänestys alueiden yhdistämisestä Sardinian kuningaskunnan kanssa. Yhdistäminen sai äänetyksessä ylivoimaisen kannatuksen. Viisi päivää myöhemmin Garibaldi tapasi kuningas Viktor Emanuelin ja ilmoitti luopuvansa diktaattorin valtuuksistaan etelässä tämän hyväksi. Torinoon kokoontunut parlamentti julisti virallisesti Italian kuningaskunnan perustetuksi 17. maaliskuuta 1861.


title: Dalibor Šamšal

text: Dalibor Šamšal (s. 25. joulukuuta 1985 Rijeka) on kroatialaissyntyinen alppihiihtäjä, joka edustaa nyttemmin Unkaria ja Fullsport SE -seuraa. Aiemmin hänen seuransa oli SK Rijeka.


title: Dalibor Šamšal

text: Šamšal kilpaili aikuisten arvokisoissa ensimmäisen kerran Bormion MM-kilpailuissa 2005 keskeyttäen sekä pujottelussa että suurpujottelussa. Myös Ären MM-kilpailuissa 2007 hänen laskunsa päättyivät keskeytyksiin. Val d’Isèren MM-kilpailuissa 2009 Šamšal oli suurpujottelussa 40:s. Garmisch-Partenkirchenin MM-kilpailuissa 2011 hän jäi ilman tulosta. Schladmingin MM-kilpailuissa 2013 Šamšal sijoittui pujottelussa 27:nneksi. Hän on osallistunut kolmiin olympialaisiin Kroatian edustajana. Torinossa 2006 ja Vancouverissa 2010 hän jäi ilman tulosta. Sotšissa 2014 Šamšal sijoittui pujottelussa 18:nneksi.


title: Dalibor Šamšal

text: Alppihiihdon maailmancupissa Šamšal kilpaili ensimmäisen kerran Flachaun pujottelussa joulukuussa 2004. Ensimmäiset maailmancupin pisteensä hän saavutti Zagrebin pujottelussa tammikuussa 2009 oltuaan 22:s. Se on myös toistaiseksi hänen paras sijoituksensa maailmancupissa. Hän oli samalla sijalla Wengenin pujottelussa tammikuussa 2016.


title: Salil eka salil vika

text: "Salil eka salil vika" on suomalaisartisti Musta Barbaarin kappale. Sen julkaisi Monsp Records digitaalisesti ladattavana debyyttisinglenä 23. elokuuta 2013. Kappaleen on sanoittanut Ruudolf, sen kertosäkeellä laulaa Aksim, ja tuotannosta vastaa Palmroth. Sanoituksiltaan kappale kertoo uhoavaan tyyliin mustien miesten oloista Suomessa. Kappaleelle on tehty myös musiikkivideo, joka julkaistiin videopalvelu YouTubessa kolme päivää ennen singlen julkaisua. Marraskuussa 2013 suomenvirolainen artisti Mäkki julkaisi kappaleesta oman versionsa, nimeltään "Laival eka laival vika". "Salil eka salil vika" pääsi kaupallisista listoista singlelistan kärkeen sekä latauslistan kuudennelle sijalle. Radiolistalla se oli parhaimmillaan 31. sijalla.


title: Salil eka salil vika

text: Digitaalinen lataus


title: Kacey Musgraves

text: Kacey Lee Musgraves (s. 21. elokuuta 1988 Texas) on yhdysvaltalainen laulaja. Hän julkaisi omakustanteena kolme ensimmäistä albumiaan. Vuonna 2007 hän osallistui Nashville Star -laulukilpailuun, jossa sijoittui seitsemänneksi. Vuonna 2012 hän teki levytyssopimuksen Mercury Recordsin kanssa, ja julkaisi ensimmäisen singlensä ”Merry Go 'Round” myöhemmin samana vuonna. Maaliskuussa 2013 hänen ensimmäinen albuminsa, nimeltään "Same Trailer Different Park", julkaistiin levy-yhtiön kautta.


title: Holger Petersen Dyggve

text: Holger Niels Petersen Dyggve, sukunimi vuoteen 1928 "Petersen" (11. kesäkuuta 1880 Maarianhamina – 5. syyskuuta 1954 Helsinki) oli suomalainen romaanisen filologian professori.


title: Holger Petersen Dyggve

text: Petersen Dyggven vanhemmat olivat lennätinpäällikkö Julius August Peter Petersen ja Anna Lovisa Holmberg. Hän pääsi ylioppilaaksi 1898 (Åbo samskola) ja valmistui filosofian maisteriksi 1903 sekä lisensiaatiksi ja tohtoriksi 1925. Petersen Dyggve toimi opettajana helsinkiläisissä oppikouluissa 1904–1919. Hän oli Åbo Akademin saksan- ja ranskankielen lehtorina 1919–1920 ja toimi Helsingin nya svenska läroverketin johtajana 1920–1924 ja Helsingin ruotsalaisen normaalilyseon vanhempana lehtorina 1922–1938. Petersen Dyggve oli Helsingin yliopiston dosenttina 1925–1938 ja romaanisen filologian ylimääräisenä professorina 1938–1950. Hän oli Suomen tiedeseuran jäsen vuodesta 1937.


title: Holger Petersen Dyggve

text: Petersen Dyggve oli naimisissa vuodesta 1907 Elsa Maria Ulrika Salénin (k. 1953) kanssa. Heidän poikansa Lars Erik Petersen Dyggve (s. 1908) oli lääketieteen ja hammaslääketieteen lisensiaatti.


title: Holger Petersen Dyggve

text: Petersen Dyggve julkaisi oppikirjoja, toimitti ranskalais-ruotsalaisen sanakirjan sekä käänsi ruotsin kielelle ranskalaisen kirjailijan François Rabelais'n teoksia.


title: Vinka-alkaloidit

text: Vinka-alkaloidit ovat mitoosin estäjiä, joita käytetään syöpälääkkeinä. Alun perin vinkristiiniä ja vinblastiinia saatiin punakatarasta "Catharanthus roseus" (ent. "Vinca rosea") -kasvista, mutta niistä on kehitetty kliiniseen käyttöön paremmin soveltuvia johdoksia. Käytössä olevia aineita ovat edellisten ohella vindesiini, vinorelbiini ja vinfluniini.


title: Vinka-alkaloidit

text: Vinka-alkaloidit sitoutuvat solunjakautumisessa tarvittavan sukkularihmaston tubuliini-proteiiniin ja pysäyttävät solun jakautumisen metafaasivaiheeseen. Tämä estää kasvaimen kasvua. Kuten syöpälääkkeet yleensäkin, vaikutuksia tulee myös normaaleihin kudoksiin, ja haittavaikutuksina todetaan mm. luuytimen verisolujen muodostumisen estymistä ja hermostovaurioita.


title: Vinka-alkaloidit

text: Vinka-alkaloideja käytetään etenkin leukemioiden, lymfoomien ja myeloomien hoitoon, mutta myös eräiden kiinteiden kasvaimien kuten keuhko-, munuais- ja rintasyövän hoitoon. Niitä annetaan laskimoon injektioina tai infuusioina.


title: Frans II (Sisilia)

text: Frans II (16. tammikuuta 1836 Napoli – 27. joulukuuta 1894 Arco, Tiroli) oli Molempain Sisiliain kuningaskunnan viimeinen kuningas vuosina 1859–1860. Hänet syrjäytettiin Italian yhdistymisen yhteydessä.


title: Frans II (Sisilia)

text: Bourbonin hallitsijasukuun kuulunut Frans oli kuningas Ferdinand II:n ja tämän ensimmäisen puolison Savoijin prinsessa Maria Cristinan ainoa poika. Hallitsijana hän osoittautui helposti ohjailtavaksi. Frans oli varsin kokematon tullessaan 23-vuotiaana kuninkaaksi 22. toukokuuta 1859 ja todellista valtaa käyttikin kuningataräidin johtama ryhmä hovissa. Frans kieltäytyi ulkomaisten hallitusten suosituksista huolimatta muuttamasta kuningaskuntansa itsevaltaista hallintotapaa ja hän kieltäytyi myös Sardinian kuningaskunnan pääministeri Camillo Cavourin ehdotuksesta liittyä Sardinian sotaan Itävaltaa vastaan. Kyseisen sodan Pohjois-Italiassa aiheuttamat mullistukset rohkaisivat Sisilian asukkaat nousemaan huhtikuussa 1860 kapinaan, ja kuukautta myöhemmin Giuseppe Garibaldin johtamat vapaaehtoiset tekivät maihinnousun Marsalaan, mistä käsin valtasivat nopeasti koko saaren.


title: Frans II (Sisilia)

text: Kun tilanne alkoi kehittyä Fransin kannalta uhkaavaksi, hän päätti tehdä myönnytyksiä liberaaleille. 25. kesäkuuta 1860 hän julisti vuoden 1848 perustuslain palautetuksi voimaan, erotti vihatut ministerinsä, sekä lupasi lehdistönvapauden, pikaiset vaalit ja armahduksen kapinallisille. Oli kuitenkin jo liian myöhäistä. Kun Garibaldin joukot nousivat maihin myös mantereelle ja alkoivat edetä kohti kuningaskunnan pääkaupunkia Napolia, Fransin armeija ja laivasto hajaantuivat. Garibaldi marssi Napoliin 7. syyskuuta ja 1.–2. lokakuuta kuninkaan joukot kärsivät tappion Volturnon taistelussa. Frans pakeni Gaetan linnoitukseen, joka kesti sardinialaisten piiritystä kolme kuukautta. Sillä välin 21.–22. lokakuuta pidetyssä kansanäänestyksessä koko kuningaskunta päätettiin lakkauttaa. Gaetan antauduttua 13. helmikuuta 1861 Frans pakeni Roomaan paavi Pius IX:n turviin. Kun Roomakin liitettiin yhdistyneeseen Italiaan vuonna 1870, hän siirtyi Pariisiin.


title: Frans II (Sisilia)

text: Frans II:n puoliso oli vuodesta 1859 Baijerin prinsessa Maria Sofia Amalia.


title: Taksaanit

text: Taksaanit ovat syöpälääkkeitä. Amerikkalaisen marjakuusen eli lännenmarjakuusen ("Taxus brevifolia") kuoresta löytyi paklitakseli, joka sitoutuu solunjakautumisessa tarvittavien mikrotubulusten tubuliiniproteiiniin ja estävät sen toimintaa. Tällöin syöpäsolun jakautuminen pysähtyy. Myöhemmin on kehitetty muita puolisynteettisiä taksaaneja kuten doketakseli ja kabatsitakseli. Taksaaneja käytetään monien eri kasvainten hoitoon..


title: Taksaanit

text: Taksaanit aiheuttavat sivuvaikutuksina mm. verisolujen muodostumisen estymistä luuytimessä ja hermovaurioita. Myös muita syöpälääkkeille tyypillisiä sivuvaikutuksia voi tulla, kuten hiusten lähtöä ja limakalvovaurioita. Myös yliherkkyysreaktiot ovat melko tavallisia.


title: Irkutskin lentoasema

text: Irkutskin lentoasema (, ) on Venäjän Irkutskin aluetta palveleva kansainvälinen lentoasema. Se sijaitsee 8 kilometriä Irkutskin ydinkeskustan itäpuolella.


title: Irkutskin lentoasema

text: Lentoaseman kapasiteetiksi ilmoitetaan kotimaaliikenteessä 800 ja ulkomaanliikenteessä 400 matkustajaa tunnissa. Matkustajamäärältään lentoasema kuuluu Venäjän keskisuuriin lentoasemiin. Vuonna 2013 Irkutskin lentoaseman kautta kulki yhteensä 1 569 011 lentomatkustajaa.


title: Ville Salonen

text:
Ville Markus Salonen (s. 17. lokakuuta 1971) on suomalainen tenori.
Salonen on syntynyt Porissa. Hän aloitti laulamisen Porin Poikakuorossa 9-vuotiaana ja lauloi kuoron riveissä 11 vuotta. Hän aloitti lauluopinnot Porin Palmgren Opistossa Raija Kemppaisen oppilaana. Hän jatkoi lauluopintoja Tampereen Konservatoriossa Anitta Rannan oppilaana. Hän opiskeli samaan aikaan Tampereen Yliopistossa kansainvälistä politiikkaa valmistuen yhteiskuntatieteen maisteriksi. Lauluopinnot veivät hänet kuitenkin Teatterikorkeakoulun musiikkiteatterilinjalle, josta hän valmistui teatteritaiteen maisteriksi vuonna 2000. Valmistumisensa jälkeen hän on jatkanut lauluopintojaan Tom Krausen, Irina Gavrilovicin ja Dorothy Irvingin oppilaana. Salonen palkittiin Lappeenrannan laulukilpailussa toisella palkinnolla vuonna 2004.


title: Ville Salonen

text: Ville Salonen on tullut tunnetuksi nuorten miesten rooleistaan sekä oopperan, operetin, musikaalin että puheteatterin puolella. Hänellä on jo takana yli 80 eri roolia musiikkiteatterissa. Klassisen oopperaohjelmiston lyyristen tenoriroolien ohella hän on monipuolisuutensa takia kysytty tenorisolisti erityisesti erilaisissa nykyoopperoissa, kuten Hip H'opera School4lovers, jossa Mozartin Così fan tutte -ooppera yhdistettiin street danceen ja hip hop -musiikkiin. Esitys oli Suomen Kansallisoopperan, Estonia-teatterin ja Glyndebournen oopperafestivaalin yhteistuotanto. Toinen kulttuurien raja-aitoja rikkonut teos oli Pinus Sylvestis, Metsäooppera, jossa yhdistettiin kansantanssia ja oopperaa. Teos oli rovaniemeläisen tanssiryhmä Rimpparemmin tuotanto ja musiikin oli säveltänyt Timo Alakotila.


title: Ville Salonen

text: Musikaalien puolella Salonen on tehnyt muun muassa Miss Saigonin Chrisin Helsingin Kaupunginteatterissa, West Side Storyn Tony Tasalan Talviteatterissa ja Dance of the Vampiresin (Tanz der Vampire) Alfredin Seinäjoen kaupunginteatterissa. Operettien puolella Ville Salonen on ollut kysytty erityisesti subrettitenorien rooleissa, muun muassa Iloisen Lesken Camille de Rossignol, Mustalaisruhtinattaren Boni, Lepakon Alfred, Wieniläisveren Josef, Emmerich Kálmánin säveltämän Sirkusprinsessan Toni ovat hänen roolejaan. TV:n puolella Salonen on tehnyt sarjat Iskelmäkaruselli, TV1 1999 ja Headhunters, Nelonen 2004. Salonen on ollut Suomen Kansallisoopperan vieraileva solisti vuodesta 2004 lähtien ja hän on esiintynyt myös Savonlinnan oopperajuhlilla.


title: Ville Salonen

text: Salonen toimii tällä hetkellä Opera BOXin johtajana. Opera BOX toimii Aleksanterin teatterissa Helsingissä. Toiminnan aloitti Richard Straussin ooppera Ariadne auf Naxos, vuoden 2017 tuotanto oli Giaocchino Rossinin Sevillan parturi. Vuonna 2018 Opera BOXin tuotannossa on AINO -gaala, Benjamin Brittenin The Rape of Lucretia, Leif Segerstamin Metsäkansan Laulu ja Giuseppe Verdin Rigoletto.


title: Intel Haswell

text: Intel Haswell on Intelin kehittämä suoritinarkkitehtuuri, jonka yhtiö julkisti 4. kesäkuuta 2013 Computex Taipei 2013 -tapahtumassa. Suorittimet valmistetaan 22 nanometrin tuotantoprosessilla. Haswell on kehitetty Ivy Bridge ja Sandy Bridge -arkkitehtuurien seuraajaksi (Intelin tick-tock periaate), mutta se ei ole kokonaan uusi arkkitehtuuri vaan on vain näiden jatkokehitelmä.


title: Intel Haswell

text: "Lähde:"


title: Intel Haswell

text: Ivy Bridgeen verrattuna:


title: Philadelphia Athletics (1882–1890)

text: Philadelphia Athletics oli yhdysvaltalainen ammattilaisbaseballjoukkue, yksi kuudesta American Associationin perustajajäsenestä. Joukkue peri nimensä kaupungissa 1860-76 toimineelta joukkueelta.


title: Philadelphia Athletics (1882–1890)

text: Joukkueen perusti liikemies Bill Sharsig syyskuussa 1880. Joukkue alkoi pelata vuonna 1882 National Leaguen kilpailijaksi perustetussa AA -liigassa ja onnistui 1883 voittamaan liigan mestaruuden. Samana vuonna National Leagueen liittyi toinen philadelphialaisjoukkue - Quakers (myöhemmin Philadelphia Phillies).


title: Philadelphia Athletics (1882–1890)

text: Kuolinisku Athleticsille ja muutamille muille American Association -joukkueille oli Players Leaguen perustaminen vuonna 1890. Nousukasliiga vei pelaajia vanhoista liigoista, pelaajien palkat nousivat, eikä yleisöä ollut tarpeeksi kolmen liigan tukemiseen. Vaikka Players League lopahti yhden kauden jälkeen, se oli vaatinut veronsa. Syyskuussa 1890 Athletics alkoi myydä pelaajiaan pois ja hävisi viimeiset 21 peliään. Athletics poistettiin liigasta kauden päätteeksi ja korvattiin Players Leaguessa pelanneella Philadelphia Quakers -joukkueella, joka otti Athleticsin nimen ja palkkasi Sharsigin managerikseen.


title: Wang Delu

text: Wang Delu () (19. tammikuuta 1770 – 7. helmikuuta 1842) oli kiinalainen kenraali Qing-dynastian aikana. Hän syntyi Gouweissä, Zhuluon maakunnassa (nyk. Taibao, Chiayin maakunta) Taiwanissa. Hän värväytyi sotilaaksi 15-vuotiaana ja johti myöhemmin Kiinan merivoimia. Wang kuoli sairauteen 72-vuotiaana puolustaessaan Peskadoreja ensimmäisen oopiumisodan aikana. Wangin kuoleman jälkeen keisarillinen hovi aateloi hänet herttuaksi ja lahjoitti rahaa ylenpalttisiin hautajaisiin ja jättimäiseen hautaan – suurimpaan Taiwanissa.


title: Jagoba Arrasate

text: Jagoba Arrasate Elustondo (s. 22. huhtikuuta 1978 Berriatua, Biskajan maakunta, Espanja) on espanjalainen entinen jalkapalloilija ja nykyinen valmentaja. Hän on toiminut kesästä 2018 lähtien Osasunan päävalmentajana.


title: Jagoba Arrasate

text: Heinäkuussa 2012 Arrasate nostettiin Real Sociedadin edustusjoukkueen apuvalmentajaksi ranskalaisen Philippe Montanierin toimiessa päävalmentajana. Seuraavaksi kaudeksi 2013–2014 Montanierin lähdettyä seurasta, Arrasate otti paikan edustusjoukkueen päävalmentajana. 2. marraskuuta 2014 hänet erotettiin päävalmentajan tehtävistä heikosti alkaneen kauden johdosta. Vuodet 2015–2018 hän valmensi Numanciaa.


title: Aune Laaksonen

text: Aune Laaksonen (7. huhtikuuta 1927 Ilomantsi – 1. helmikuuta 2014 Helsinki) oli keravalainen kulttuurivaikuttaja ja taiteen kerääjä. Hänen työnsä ansiosta perustettiin vuonna 1990 Keravan taidemuseo.


title: Aune Laaksonen

text: Taidemuseo sai Saviolta, Klondyke-taloksi muutetusta vanhasta kumitehtaasta tilat, jotka yksisten varojen avulla kunnostettiin museoksi. Laaksosesta tuli museon johtaja. Hän sai työstään useita palkintoja.


title: Aune Laaksonen

text: Myöhemmin Laaksonen perusti säätiön ja keräsi uuden taidekokoelma 1990-luvulta alkaen. Kokoelma päätyi Tuusulaan vuonna 2008, ja siitä on tehty kirja "Taiteen tarhuri" (2007).


title: Tähtisilmä

text: Tähtisilmä on Matti Oraviston ohjaama elokuva vuodelta 1955.


title: Tähtisilmä

text: Käsikirjoituksen tekijänoikeudesta käytiin kiistaa korkeimpaan oikeuteen asti. Raastuvanoikeuden päätöksen mukaan "Tähtisilmä" pohjautui Tapio Ilomäen aiheeseen, mutta myytyään oikeudet Jäger-Filmille Ilomäki ei ollut oikeutettu korvaukseen. Korkein oikeus ei muuttanut päätöstä.


title: Tähtisilmä

text: "Pieni hauskahko komedia", kirjoittaa Tomira Savtschenko (Työkansan Sanomat), ja se kuvastaa aikalaisarvioiden yleislinjaa.


title: Matti Jokinen

text: Matti Jokinen -nimisiä henkilöitä ovat:


title: Top Eleven Football Manager

text: Top Eleven Football Manager on serbialaisen peliyhtiön Nordeuksen kehittämä jalkapalloaiheinen online-peli. Pelissä pelaaja perustaa itselleen jalkapallojoukkueen ja voi ostaa ja myydä sen pelaajia.


title: Top Eleven Football Manager

text: Top Eleven julkaistiin Facebookiin toukokuussa 2010. Top Eleven on yksi maailman suosituimmista urheiluaiheisista simulaatiopeleistä Appstoren mukaan.


title: Top Eleven Football Manager

text: Peli uudistui täysin tammikuussa 2015. Uudistuneen pelin ensimmäinen versio tunnettiin nimellä "Top Eleven 2015". Uusin peliversio taas kantaa nimeä "Top Eleven 2018".


title: Top Eleven Football Manager

text: Pelissä käytetään kahta erilaista maksuvälinettä, rahaa ja Tokeneita. Rahalla voi esimerkiksi hankkia pelaajia huutokaupassa, maksaa pelaajapalkkoja ja rakentaa stadionia.


title: Top Eleven Football Manager

text: Tokeneilla voi tehdä pelaajakaupoissa huutoja, avoimia tarjouksia tai hankkia huippukyvykkäitä pelaajia yhdessä rahan kanssa. Tokeneilla voi myös hankkia joukkueelle uusia tunnuksia tai pelipaitoja, jopa virallisilta joukkueilta. Lisäksi tokeneilla voi hankkia moraalintehostajia ja lepopisteitä, joiden avulla pelaajien yleiskuntoa ylläpidetään. Tokeneita saa lisää tv -ja pelipaitasopimuksien tekemisestä, tai suorittamalla Top Eleven -haasteita.


title: Top Eleven Football Manager

text: Yksi pelin taso kestää 28 päivää eli neljä viikkoa.


title: Top Eleven Football Manager

text: Jokaisen sarjan seitsemän parasta nousevat sarjaporrasta ylemmäksi ja neljä parasta pääsevät ensi kaudeksi pelin Superliigaan. Liigan ja Superliigan lisäksi pelissä jokainen joukkue osallistuu myös cupiin. Mikäli pelaaja ei sijoitu seitsemän parhaan joukkoon, hän jatkaa samalla tasolla kuin ennen.


title: Top Eleven Football Manager

text: Jokaisen kauden päätteeksi joukkueen pelaajien taso laskee yhdellä asteikolla. Pelaajien tasoa pystyy hallitsemaan treenaamalla heitä, tai hankkimalla halutulle pelaajalle henkilökohtaisen valmentajan, jolloin pelaajan kyvykkyyttä voi vapaasti säädellä.


title: Top Eleven Football Manager

text: Pelaaja rakentaa itselleen myös stadionin hiekkakentästä jopa 260 000 katsojaa vetäväksi stadioniksi.


Suomalaiset internointileirit toisen maailmansodan jälkeen syntyivät syksyllä 1944
Liittoutuneiden valvontakomission vaatimuksesta. Välirauhansopimuksessa Suomi sitoutui katkaisemaan suhteensa Saksaan. Tällä tarkoitettiin alun perin vain saksalaisten sotilaiden internoimista, mutta valvontakomission britit vaativat myös siviilien eristämistä. Niinpä noin 500 Saksan ja Unkarin kansalaista suljettiin internointileireille syyskuussa 1944. Leirit olivat toiminnassa kesään 1947 asti.


title: Suomalaiset internointileirit toisen maailmansodan jälkeen

text: Internointileirejä oli kahdeksan: Uotin parantola Lempäälässä, Rääpiälän kartano Hämeenlinnassa, Tyynelän lepokoti Oitissa, Pienviljelysneuvojaopisto Hyvinkäällä, Maamieskoulu Loimaalla, Luonnonmaan kylpylä Paimiossa, Koulukeskus Pohjankurussa, Knipnäsin sairaala Tammisaaressa ja Palaavien suomalaisten leiri Hangossa.


text: Aluksi leireille internoitiin Suomessa olleet Saksan ja Unkarin kansalaiset. Myöhemmin niille vietiin myös heidän suomalaissyntyiset aviopuolisonsa ja äitien mukana lapset. Suomalaissyntyisiä internoituja oli 170. Internoidut menettivät omaisuutensa Neuvostoliitolle. Valtaosa internoiduista vapautui maaliskuussa 1946, mutta vasta kesällä 1947 viimeiset 14 karkotettiin Saksaan, Neuvostoliiton miehitysvyöhykkeelle.


text: Suomen hallitus aikoo keväällä 2014 laatia lakiesityksen, että internoiduille maksettaisiin korvauksia eristysajalta takautuvasti. Tämä perustuu siihen, että internointi katsotaan ihmisoikeuksien vastaiseksi.


title: Jumalan laki

text: Jumalan laki on uskonnollisissa kirjoituksissa esiintyvä laki, jonka katsotaan saavan alkunsa suoraan Jumalan tahdosta. Jumalan lain katsotaan olevan ihmisen tahdosta riippumaton samoin kuin luonnollinen laki eikä ihminen voi muuttaa sitä omilla toimillaan.


title: Jumalan laki

text: Jumalan laki on niin sanottu rakkauden laki, joka kehottaa ihmisiä rakastamaan Jumalaa, lähimmäisiään ja myös itseään. Lain suurimmat käskyt ovat: ”rakasta Herraa sinun Jumalaasi kaikesta sydämestäsi, kaikesta sielustasi ja kaikesta mielestäsi” ja ”rakasta lähimmäistäsi niin kuin itseäsi”. Näin opetti Jeesus.


title: Jumalan laki

text: Jumalan laki pitää sisällään myös kymmenen käskyä, jotka Jumala julisti Hoorebin vuorelta Israelin kansalle pian heidän Egyptin orjuudesta vapautumisen jälkeen Kymmenen käskyä selvittää tarkemmin miten ihmisten tulisi rakastaa Jumalaa ja lähimmäisiään. Edelleen Mooseksen kirjoissa, myös osittain Uudessa Testamentissa, olevat useat kymmenet moraalisäännöt selventävät kutakin käskyä tarkemmin. Esimerkiksi vuorisaarnassa Jeesus opetti käskyn ”älä tapa” kieltävän myös toisen ihmisen ”tappamisen ja nujertamisen” vihaamalla ja halveksivilla sanoilla.


title: Jumalan laki

text: Jeesus opetti, että Jumalan laki ja jokainen sen käskyistä on voimassa ikuisesti ja että mikään käskyistä ei muutu. Jumalan laki ilmaisee miten Jumala haluaisi ihmisten elävän ja kohtelevan toisiaan. Sen tutkiminen paljastaa myös synnin, jota ei saisi tehdä. Apostoli Johannes kirjoittaa synnin olevan Jumalan lain rikkomista.


title: Kiribatin väestö

text: Tämä artikkeli käsittelee Kiribatin väestöä ja sen ominaispiirteitä, kuten väestöntiheys, etnisyys, koulutustaso, terveys, taloudellinen tilanne ja uskonnolliset näkemykset.


title: Kiribatin väestö

text: Central Intelligence Agency julkaisee vuosittain verkkosivuillaan päivitetyn kaikkia maailman valtioita ja itsenäisiä erillisalueita koskevan tilastokokoelman nimeltä "CIA World Factbook". Seuraavat tiedot pohjautuvat suurimmaksi osaksi sieltä saatuun informaatioon.


title: Kiribatin väestö

text: Suomen kielessä sekä Kiribatin kansasta käytetty substantiivi että adjektiivi on kiribatilainen ja monikkomuoto kiribatilaiset. Vuonna 2000 mikronesialaiset kattoivat 98,8 % ja muut etniset ryhmät 1,2 % väestöstä. Maan virallinen kieli on englanti, minkä lisäksi osa paikallisista puhuu kiribatia.


title: Kiribatin väestö

text: Vuonna 2005 väestön uskonnollinen jakauma oli seuraava:


title: Kiribatin väestö

text: Heinäkuussa 2013 Kiribatin väkiluku oli 103 248 asukasta. Vuonna 2013 väestönkasvu oli 1,21 % suurempaa edellisvuoteen verrattuna. Vuosien 1973 ja 2005 välisenä aikana väkiluku kasvoi 78 % 52 000 asukkaasta 93 000 asukkaaseen, keskimääräisen vuosittaisen väestönkasvun ollessa 1,8 %. Vuonna 2013 syntyi 22,18 ja kuoli 7,24 ihmistä jokaista 1 000 asukasta kohti.


title: Kiribatin väestö

text: Vuonna 2013 maan ikäjakauma (kunkin ikäryhmän osuus kokonaisväestöstä) oli seuraava:


title: Kiribatin väestö

text: Samana vuonna väestön mediaani-ikä oli kokonaisuudessaan 23,2 vuotta, miehillä 22,4 vuotta ja naisilla 24,1 vuotta. Keskimääräinen eliniän odote vuonna 2013 oli kokonaisuudessaan 65,11 vuotta (maailman mittakaavassa sijalla 173), miehillä 62,7 vuotta ja naisilla 67,64 vuotta.


title: Kiribatin väestö

text: Vuonna 2013 sukupuolijakauma (kummankin sukupuolen osuus kustakin ikäryhmästä) oli seuraava:


title: Kiribatin väestö

text: Kaiken kaikkiaan miehiä oli ikäluokissa 0-24 naisia enemmän ja vastaavasti 25. ikävuodesta eteenpäin naisia vähemmän. Kokonaisväestöstä miehiä oli 0,96 yhtä naista kohti eli hieman naisia vähemmän.


title: Kiribatin väestö

text: Vuonna 2013 nettomuuttoaste oli - 0,28 % eli maasta muutti 2,86 ihmistä jokaista 1 000 asukasta kohti. Vuonna 2010 kaupunkiväestön osuus kattoi 44 % kokonaisväestöstä ja vuosittainen kaupungistumisaste oli 1,9 %. Suurin kaupunkialue oli pääkaupunki Tarawa, jossa oli vuonna 2009 noin 43 000 asukasta.


title: Kiribatin väestö

text: Vuonna 2011 terveydenhuollon menot kattoivat 10,1 % (maailman mittakaavassa sijalla 25) ja vuonna 2002 koulutuksen menot 11,6 % bruttokansantuotteesta (maailman mittakaavassa sijalla 4). Vuonna 2008 kouluelämän pituus ensimmäisen asteen koulutuksesta kolmannen asteen koulutukseen oli keskimäärin 12 vuotta. Vuonna 2010 maassa oli 0,38 lääkäriä ja vuonna 2011 1,3 vuodepaikkaa jokaista 1 000 asukasta kohti. Vuonna 2008 peräti 46 % aikuisväestöstä oli liikalihavia. Vuonna 2011 66,1 % kokonaisväestöstä - 86,8 % kaupunkiväestöstä ja 49,9 % maalaisväestöstä - pystyi käyttämään riittävän kehittynyttä juomavesijärjestelmää. Samana vuonna 39,2 % kokonaisväestöstä, 50,8 % kaupunkiväestöstä ja 30,1 % maalaisväestöstä kuului kehittyneen jätevesihuollon piiriin.


title: Kiribatin väestö

text: Vuonna 2009 vain 22,3 % Kiribatin väestöstä käytti jonkinlaista ehkäisyä. Vuonna 2008 äitiyskuolleisuus oli 9 kuollutta synnyttäjää jokaista 100 000 eloonjäänyttä kohti. Vuonna 2013 lapsikuolleisuus oli kokonaisuudessaan 36,5 kuollutta jokaista 1 000 elävänä syntynyttä kohti (maailman mittakaavassa sijalla 63), 37,74 kuollutta poikalasta jokaista 1 000 elävänä syntynyttä kohti ja 35,21 kuollutta tyttölasta jokaista 1 000 elävänä syntynyttä kohti. Vuonna 2013 syntyvyysaste oli 2,63 lasta jokaista naista kohti.


title: Kiribatin väestö

text: Vuonna 2001 Kiribatin väestöstä 7 870 asukasta luettiin kuuluvaksi maan työvoimaan. Vuonna 2000 näistä 65,3 % työskenteli palvelu-, 32 % teollisuus- ja 2,7 % maanviljelyssektorilla. Vuonna 1992 työttömien osuus oli 2 % väestöstä (maailman mittakaavassa sijalla 13).


title: Neliliitto

text: Neliliitto voi tarkoittaa ainakin seuraavia kansainvälisiä liittoumia:


title: Kuopion Palloseuran tilastot

text: Tässä artikkelissa käsitellään Suomen Palloliiton jäsenseuran Kuopion Palloseuran tilastotietoja jalkapalloiluun liittyen alkaen vuodesta 1923. Seuran nimilyhenteenä käytettiin alkuvuosina K.P.S., joka vaihtui KuPS:ksi 1936. Tilastot kattavat K.P.S./KuPS:n miesten ja KuPS:n naisten edustusjoukkueet ja juniorit KuPS:na SM-kilpailuissa ja valtakunnallisissa taitokilpailuissa. Naisten tilastot on esitetty omana kokonaisuutenaan artikkelin kohdassa 7.


title: Kuopion Palloseuran tilastot

text: Sarjat, kaudet ja pääsarjasijoitukset lähteinä ovat cupmuotoisten SM-kilpailujen osalta Banzine, sarjat 1930–35, sarjat 1936–1946/47, 1948, sarjat 1947/48, 1949-1989 ja sarjat 1990-2017.


title: Kuopion Palloseuran tilastot

text: 1) Ottelut voitot-tasapelit-häviöt tehdyt maalit-päästetyt maalit


title: Kuopion Palloseuran tilastot

text: 2) Vuoden 1945 ottelut pelattiin vieraissa, taulukossa esitetyt kaikki muut ottelut pelattiin Kuopiossa


title: Kuopion Palloseuran tilastot

text: 3) 1942: neljännesvälierä 23.8. Kuopio – Pallo-Pojat 4-1, puolivälierä 30.8 Sudet – Kuopion kaupunkijoukkue 5-0. SPL:n toimintakertomuksessa osallistujasta on käytetty nimeä KuPS.


title: Kuopion Palloseuran tilastot

text: 4) 1924 KPS-Vark Sk. Palloilijat 3-1 –tietoa ei ole pystytty varmentamaan luotettavasta lähteestä (esitetään mm. lähteissä Banzine III/2006 ja Suomen Urheilulehti 42/13.10.-24). Vuodelta 1924 löytyy vain KIF-ottelu.


title: Kuopion Palloseuran tilastot

text: Sarjatasot 1-3 tarkoittavat SPL:n jäsenseuroilleen järjestämien ko. kauden sarjojen ylintä, 2. ja 3. ylintä sarjatasoa.


title: Kuopion Palloseuran tilastot

text: Pääsarjalla tarkoitetaan ylintä SPL:n jäsenseuroilleen järjestämää sarjatasoa, jota on nimitetty Mestaruussarjaksi (SM-sarjaksi) 1947/48 – 1989, Futisliigaksi (1990 – 91) ja Veikkausliigaksi 1992 –.


title: Kuopion Palloseuran tilastot

text:
Nuorten SM-tekniikkakilpailut järjestettiin ensimmäisen kerran 1954. Ohessa on esitetty KuPS-junioreiden mitalisijoitukset vuosilta 1954-1971 ja 1987 alkaen. Vuosilta 1972-1986 tietoja ei ole käytettävissä.
. Tiedot vuosilta 1954-1971 perustuvat ko, vuoden SPL:n toimintakertomuksiin ja vuosilta 1987- kilpailua seuraavan vuoden Jalkapallokirjoihin, esim. Harri Ylönen. Nykyään taitokilpailun lajit ovat: ponnauttelu, pujottelu, syöttö, kuljetuslaukaus, pusku ja pituuspotku.


title: Kuopion Palloseuran tilastot

text: 1955 1. Pauli Nuutinen


title: Kuopion Palloseuran tilastot

text: 1961 2. Ari Savolainen


title: Kuopion Palloseuran tilastot

text: 1987 B 1. Harri Ylönen


title: Kuopion Palloseuran tilastot

text: 1991 C 2. Janne Törmälä, F 3. Markku Paukkunen


title: Kuopion Palloseuran tilastot

text: 1992 F 1. Jukka Savolainen


title: Kuopion Palloseuran tilastot

text: 1993 C 3. Mikko Vehviläinen, E 2. Jukka Savolainen


title: Kuopion Palloseuran tilastot

text: 1994 C 2. Mikko Vehviläinen


title: Kuopion Palloseuran tilastot

text: 1995 B 1. Juha Leskinen


title: Kuopion Palloseuran tilastot

text: 1996 C 1. Jukka Savolainen


title: Kuopion Palloseuran tilastot

text: 1998 B 1. Pasi Karppinen


title: Kuopion Palloseuran tilastot

text: 1999 C14 2. Marko Kivilä


title: Kuopion Palloseuran tilastot

text: 2002 D12 3. Petteri Pennanen, E11 2. Tuomas Rannankari


title: Kuopion Palloseuran tilastot

text: 2003 C14 2. Joonas Iskanius


title: Kuopion Palloseuran tilastot

text: 2004 C14 2. Petteri Pennanen, D13 2. Tuomas Rannankari, F10 3. Heikki Koivisto


title: Kuopion Palloseuran tilastot

text: 2005 C15 2. Jyrki Juvonen, E11 2. Heikki Koivisto


title: Kuopion Palloseuran tilastot

text: 2006 C14 1. Juha-Antti Rissanen, D13 2. Aleksi Paananen


title: Kuopion Palloseuran tilastot

text: 2007 C14 1. Aleksi Paananen, C14 3. Jeremias Kettunen


title: Kuopion Palloseuran tilastot

text: 2010 C15 3. Antti Lähtevänoja


title: Kuopion Palloseuran tilastot

text: 2012 E10 1. Paulus Rannankari


title: Kuopion Palloseuran tilastot

text: 2014 C15 3. Jarno Lauronen, D13 1. Eero Ryhänen


title: Kuopion Palloseuran tilastot

text: Pallokissat-seura pelasi 2018 naisten liigassa, putosi Ykköseen ja syksyllä Pallokissojen edustusjoukkueen toiminta siirtyi KuPS:n alaisuuteen.


title: Kliff

text: Kliff oli suomalainen syksyllä 2012 perustettu nelihenkinen poikabändi. Yhtye sai alkunsa, kun levy-yhtiö Warner Music Finland kiinnostui Tomin musiikkiesityksistä YouTubessa. Yhtyeen ensimmäinen single, ”Mun Jopo”, julkaistiin 24. helmikuuta 2014. Yhtyeen esikoisalbumi oli tarkoitus julkaista syksyllä 2014, mutta sen julkaisua siirrettiin myöhemmäksi. Elokuussa 2016 yhtye ilmoitti Facebook-sivullaan lopettaneensa toimintansa.


title: Nokia X

text: Nokia X oli Nokian helmikuussa 2014 esittelemä edullisen hintaluokan älypuhelin, jossa on käyttöjärjestelmänä Nokian räätälöimä Android. Se julkaistiin 24. helmikuuta 2014 Mobile World Congress -tapahtumassa Barcelonassa. Puhelimessa on neljän tuuman kosketusnäyttö ja 3 megapikselin kamera.


title: Nokia X

text: Puhelin ei tue Googlen palveluita, sovelluksia tai Play-kauppaa. Puhelin käyttää Nokian HERE-karttoja, Microsoftin OneDrive-pilvipalveluita ja käyttäjän haluamat Android-sovellukset asennetaan vaihtoehtoisista sovelluskaupoista, kuten esimerkiksi Jollan Sailfish-käyttöjärjestelmässä.


title: Nokia X

text: Yhtä aikaa Nokia X:n kanssa julkaistiin Nokia X+, Nokia XL ja Nokia Asha 230.


title: Nokia X

text: Opera -selaimen Android versio on oletusselain.


title: Netsky

text: Boris Daenen (s. 22. maaliskuuta 1989), tunnetaan paremmin nimellä Netsky, on belgialainen drum’n’bass-tuottaja. Nimi Netsky tulee samannimisestä tietokoneviruksesta.


title: Netsky

text: Netskyn musiikki edustaa pääasiassa liquid funkia, joka on drum’n’bassin alalaji. Netsky teki levytyssopimuksen Hospital Recordsin kanssa vuonna 2009 ja hänen debyyttialbuminsa julkaistiin 31. toukokuuta 2010. Toinen albumi julkaistiin 25. kesäkuuta 2012.


title: Homeerinen kreikka

text: Homeerinen eli eeppinen kreikka on muinaiskreikan muoto, jota Homeros käytti 700-luvulla eaa. kirjoittaessaan runoelmansa "Ilias" ja "Odysseia". Homeerinen kreikka on daktyylisessä heksametrissä kirjoitettua taidekieltä, joka perustuu arkaaisen kreikan kahteen murteeseen, joonialaiseen ja aiolialaiseen kreikkaan, sekä yhdistelee siihen myös vielä vanhempia piirteitä. Lisäksi teosten kieleen on myöhempien muokkausten myötä päätynyt myös uudempia kielimuotoja. Homeerinen kieli toimi koko antiikin kreikkalaisen eeppisen runouden runokielen perustana. Eeppisellä kreikalla kirjoitettua runoutta tuotettiin vielä vuoteen 400 saakka; sen viimeisiin edustajiin kuuluu Nonnoksen runoelma "Dionysiaka".


title: Homeerinen kreikka

text: Seuraavassa on esitetty homeerisen kreikan merkittävimmät eroavat piirteet verrattuna klassiseen attikalaiseen kreikkaan:


title: Homeerinen kreikka

text:
Ensimmäinen deklinaatio (a-deklinaatio)Toinen deklinaatio (o-deklinaatio)Kolmas deklinaatioMuutaYksikön 1. persoona ('minä')Yksikön 2. persoona ('sinä')Yksikön 3. persoona, maskuliini ('hän')Yksikön 3. persoona ('hän', 'se') tai (harvemmin) määräinen artikkeliDuaali ('he kaksi', 'ne kaksi') tai (harvemmin) määräinen artikkeliMonikon 1. persoona ('me')Monikon 2. persoona ('te')Monikon 3. persoona ('he')Monikon 3. persoona ('he', 'ne') tai (harvemmin) määräinen artikkeliInterrogatiivipronominit, yksikkö ja monikko ('kuka', 'mikä', 'kumpi')PersoonapäätteetAikamuodotInfinitiiviTapaluokatKontrahoidut verbitOlla-verbi (εἰμί)Mennä-verbi (εἶμι)Tietää-verbi (οἶδα)
Adverbiaalipäätteet
Homeroksen teoksissa ("Ilias" ja "Odysseia") esiintyy noin 9000 eri sanaa, joista 1382 on erisnimiä. Jäljelle jäävistä 7618 sanasta 2307 on vain kerran esiintyviä ("hapaks legomena").


title: Homeerinen kreikka

text: Homeerisessa kielessä esiintyy monista sanoista ja nimistä erilaisia muotoja runomitan vaatimuksesta; esimerkiksi Ἀχιλεύς = Ἀχιλλεύς ('Akhilleus'); Οὔλυμπος = Ὄλυμπος ('Olympos-vuori'). Kadonneen digamman vaikutus näkyy edelleen monissa sanoissa ja yhdistelmissä, vaikka kirjainta ei enää kirjoitettukaan näkyviin; esimerkiksi näennäisinä hiatuksina metristen kolonien sisällä sekä tavun sijaintiin perustuvissa pidennyksissä.


title: Homeerinen kreikka

text: Homeros: "Ilias", 1. laulu, säkeet 1–12:


title: Alivääpeli

text: Alivääpeli on vanha sotilasarvo, joka on käytössä ainakin Viron puolustusvoimissa.


title: Alivääpeli

text: Alivääpelin sotilasarvo on tällä hetkellä käytössä Viron puolustusvoimissa muodossa "nooremveebel" (n-vbl) ().


title: Alivääpeli

text: Viron armeijan laaja aliupseeristo jakaantuu kahteen osaan: alempaan ja ylempään aliupseeristoon. Alempaan aliupseeristoon kuuluvat "nooremseersant" (), "seersant" () ja "vanemseersant" (). Ylempään aliupseeristoon kuuluvat "nooremveebel" (), "veebel" (), "vanemveebel" (), "staabiveebel" () ja "ülemveebel" (). Alivääpelin englanninkielinen kansainvälinen vastine on "Junior Warrant Officer".


title: Alivääpeli

text: Suomessa on ollut alivääpeleitä ainakin aikana, jolloin Oulun vapaajoukoissa oli alivääpeleitä.


title: Hay Day

text: Hay Day on suomalaisen Supercell-peliyhtiön luoma maatilapeli, joka on saatavilla iOS- ja Android-laitteille.


title: Hay Day

text: Pelissä harjoitetaan maataloutta kasvattamalla viljaa, juureksia, hedelmiä ja marjoja. Pelissä myös rakennetaan erilaisia tuotantolaitteita ja ruoanlaittokoneita joilla voidaan tuottaa monenlaisia tuotteita, kuten jäätelöä, kakkuja ja siirappia. Pelaaja voi myydä omalla tilallaan valmistamia tuotteita ja ostaa muiden tuotteita. Pelissä voi myös ostaa ja ruokkia muun muassa aaseja, hevosia, koiria, kissoja, koiran- ja kissanpentuja, porsaita, lehmiä, lampaita ja vuohia. Joiltain eläimiltä saa resursseja, kuten esimerkiksi lehmältä maitoa ja porsaalta pekonia. Tietyn tason saavutettuaan (10) pelaajat voivat liittyä naapurustoon, mikä mahdollistaa yhteisen chatin sekä viikoittaiset kilpailut (derby) muita naapurustoja vastaan. Naapuruston jäsenet voivat auttaa toisiaan muun muassa lahjoittamalla resursseja.


title: Hay Day

text: Tasoja pääsee ylöspäin keräämällä tasopisteita (XP). Pelissä saa tasopisteitä muun muassa korjaamalla satoa, keräämällä munia kanoilta ja maitoa lehmiltä. Niitä saa myös kun tekee kuljetustehtäviä, joissa tietty määrä resursseja, esimerkiksi viisi maitoa, pitää viedä jonnekin. Kuljetuksista saa tasopisteiden lisäksi rahaa ja joskus timantteja. Tasopisteitä tarvitaan aina tietty määrä, jotta voi nousta seuraavalle tasolle.


title: Hay Day

text: Tasolla 10 pelaaja voi liittyä naapurustoon, mikä mahdollistaa yhteisen chatin muiden naapuruston jäsenten kanssa, sekä viikoittaisen kilpailun muita naapurustoja vastaan. Naapuruston jäsenet voivat auttaa toisiaan lahjoittamalla esimerkiksi viljaa ja muita tuotteita.


title: Hay Day

text:
Tasolla 14 pelaajalle avautuu juoksupoika Tom. Hänet voi palkata timanteilla, jolloin Tom etsii parhaat tarjoukset halutusta tuotteesta. Tom kuitenkin lepää aina kaksi tuntia noudettuaan tuotteen.
Tasolla 33 avautuvat farmiapurit Rose ja Ernest. Rose auttaa eläimien ja kasvien hoidossa. Ernest taas auttaa tuotantotöissä.


title: Hay Day

text: Tasolla 34 avautuu mahdollisuus oman kaupungin perustamiseen. Asiakkaat saapuvat kaupunkiin junalla. Kaupunkiin voi rakentaa palveluita kuten elokuvateatterin, kahvilan ja lahjatavarakaupan, joista pelaaja ansaitsee pelin sisäistä rahaa ja tasopisteitä. Kaupungissa saa myös kaupungin omia tasopisteitä.


title: Hay Day

text: Pelin edetessä avautuu myös mahdollisuus kalastamiseen, kaivoksen louhimiseen sekä hunajan, puuvillakankaan, paitojen, mekkojen ja monien muiden tavaroiden tuotantoon.


Tuomas Henrikin Jeesuksen Kristuksen Bändi on oululainen yhtye.


title: Imanol Rojo

text: Imanol Rojo (s. 30. marraskuuta 1990) on espanjalainen maastohiihtäjä. Hän osallistui Sotšin olympialaisissa 2014 neljälle matkalle ollen parhaimmillaan 33. 50 kilometrin vapaan hiihtotavan kilpailussa. Hän oli kisan kärkijoukossa vielä noin 15 kilometriä ennen maalia. Rojo kilpaili myös hiihdon maailmanmestaruuskilpailuissa 2013 Val di Fiemmessä ollen parhaimmillaan 66. 30 kilometrin yhdistelmäkilpailussa. Hänen paras sijoituksensa maailmancupin osakilpailussa on 23.


title: Rostov-na-Donun lentoasema

text: Rostov-na-Donun lentoasema (, ) on Venäjän Rostovin aluetta palveleva kansainvälinen lentoasema. Se sijaitsee Rostov-na-Donun itäosassa, 8 kilometriä tämän Eteläisen federaatiopiirin miljoonakaupungin ydinkeskustasta itään.


title: Rostov-na-Donun lentoasema

text: Matkustajamäärältään Rostov-na-Donu on keskisuuri venäläinen lentoasema, maassaan noin kymmenenneksi suurin. Vuonna 2013 Rostov-na-Donun kautta kulki yhteensä 2 190 726 lentomatkustajaa.


title: Rostov-na-Donun lentoasema

text: Miljoonakaupungin eteläpuolelle, noin 29 kilometrin päähän, aiotaan rakentaa uusi kansainvälinen lentoasema 3,6 kilometrin kiitotiellä (Rostov-na-Donu Eteläinen, Южный). Uuden lentokentän kapasiteetin on ajateltu voivan nousta vuositasolla 4,4-11,6 miljoonaan matkustajaan. Kaupungin eteläistä lentoasemaa suunnitellaan käyttävän esimerkiksi vuonna 2025 noin 5 miljoonaa lentomatkustajaa vuosittain. Suunniteltu rakennusaikataulu oli aluksi 2012-2017. Vuoden 2013 lopulla rakentamisen aloituksen suunniteltiin tapahtuvan vuoden 2014 aikana. Hankkeen aikataulullisena tavoitteena ja eräänä perusteluna on käytetty vuoden 2018 jalkapallon MM-kisoja.


title: Rostov-na-Donun lentoasema

text: Donin Rostovissa lentotoimintaa on siviililentoaseman ohella muun muassa kaupungin sotilaslentokentältä (Rostov-Pohjoinen, lentotukikohta) ja helikopterivalmistaja Rostvertolin kopterikentältä.


title: Adelante

text: Adelante on Sash!:n kansainväliseksi menestykseksi muodostunut kappale, jonka aikana esiintyy myös Peter Faulhammer ja Rodriguez. Se julkaistiin vuonna 1999 artistin kolmannelta, Trilenium-studioalbumilta ja siitä tuli suuri hitti, sijoittuen esimerkiksi Britanniassa 2. sijalle, Australiassa 4. sijalle, sekä Norjassa ja Ruotsissa 7. sijalle.


title: Boridi

text: Boridi on boorin ja sitä elektropositiivisemman atomin, tyypillisesti metallin, muodostama yhdiste. Borideja yhdistäviä ominaisuuksia ovat muun muassa kovuus, inerttiys ja kuumuudenkestävyys, minkä vuoksi niitä käytetään näitä ominaisuuksia vaativissa sovellutuksissa.


title: Boridi

text: Binäärisiä metalliborideja tunnetaan yli 200. Ne vaihtelevat huomattavasti stoikiometrialtaan ja rakenteiltaan ja lisäksi useat niistä ovat koostumukseltaan epästoikiometrisia. Eri borideissa metallin ja boorin stoikiometrinen suhde voi vaihdella välillä 5:1–1:66. Borideille, erityisesti siirtymämetalliborideille, tyypillisiä ominaisuuksia ovat korkeat sulamispisteet, hyvin suuri kovuus, kemiallinen reagoimattomuus. Ne eivät esimerkiksi liukene hapettamattomiin happoihin lainkaan. Alkalimetalliboridit sen sijaan voivat hajota happojen vaikutuksesta boraaneiksi.


title: Boridi

text: Boridit voidaan jakaa kahteen ryhmään yhdisteen sisältämien metalliatomien ja booriatomien suhteen mukaan. Vähäboorisissa borideissa boori-metalli-suhde on alle 4:1 ja runsasboorisissa yli 4:1. Tyypillisimmät koostumukset ovat monoboridit MB, diboridit MB, tetraboridit MB, heksaboridit MB ja dodekaboridit MB. Vähäboorisissa borideissa booriatomit ovat yksinään sitoutuneet metalliatomeihin tai ovat katenoituneina pareiksi tai ketjuiksi, jotka voivat olla haarautuneita. Runsasbooriset boridit ovat rakenteeltaan monimutkaisia. Tyypillisesti ne koostuvat metalliatomeista ja kahdestatoista booriatomista koostuvasta B-klustereista tai booriverkoista. Näissä klustereissa booriatomit voivat olla sitoutuneena oktaedrisesti, romboedrisesti tai kubo-oktaedrisesti.


title: Boridi

text: Borideja voidaan valmistaa usealla eri tavalla. Monet metallit reagoivat korkeassa lämpötilassa ja sulina boorin kanssa muodostaen borideja. Metallioksidien pelkistys on myös usein käytetty tapa ja pelkistimenä voidaan käyttää booria, boorikarbidia, pelkistämällä metallioksidin ja booritrioksidin seosta hiilellä tai pelkistävillä metalleilla, kuten magnesiumilla, alumiinilla tai alkalimetalleilla, mutta tämä menetelmä johtaa usein ternäärisiin borideihin, joissa on epäpuhtautena myös pelkistävää metallia. Muita tapoja ovat metallioksidin ja boorioksidin seoksen elektrolyysi ja boorihalogenidien, kuten booritrikloridin, pelkistys vedyn avulla metallin läsnä ollessa.


title: The Killer’s Song

text: ”The Killer’s Song” on italialais-kolumbialaisen Carolina Márquezin kappale. Sen julkaisi Do It Yourself Entertainment CD-singlenä 18. marraskuuta 2004. Se on artistin toistaiseksi parhaiten menestynyt kappale, sillä se pääsi jopa kuudelle eri singlelistalle. Kappaleelle on tehty myös musiikkivideo, joka julkaistiin lukuisilla musiikkikanavilla pian singlejulkaisun jälkeen ja videopalvelu YouTubessa marraskuussa 2013.


title: The Killer’s Song

text: CD-single


title: Vartsala (Kustavi)

text: Vartsala on yksi Kustavin kolmesta pääsaaresta. Vartsalan saaresta on 952 metrin mittainen lauttayhteys mantereelle. Matka kestää noin kymmenen minuuttia. Saapuessaan Kustavin Kivimaalta Ströömin salmen yli Vartsalan lautalla saareen saapuja huomaa, ettei lauttarannassa ole palveluja. Rannasta alkaa maantieyhteys saaren vastakkaiselle laidalle (länsireunalle), jossa on Vuosnaisten satama. Sieltä on lauttayhteys Ahvenanmaalle Brändön Åvaan. Kesäisin satamassa on tarjolla palveluja. Vartsalan saarella on viisi kylää: Anavainen, Etelä-Vartsala, Koelsuu, Pohjois-Vartsala ja Vuosnainen.


title: Vartsala (Kustavi)

text: Vartsalan kappeli eli Pyhän Johanneksen kappeli(seurakunta) yhdistettiin Pyhän Jaakopin kappelin eli Kunnaraisten kappelin kanssa vuonna 1782. Tällöin muodostui Kustavin kappeli(seurakunta). Vartsalan kappelin vanha kirkkotarha on yhä saarella. Pyhän Johanneksen kappelista on maininta Mikael Agricolan 1554 laatimassa luettelossa saaristokirkkojen omaisuudesta. Ei ole varmaa oliko silloinen kappeli sama rakennus, joka 1783 purettiin ja kellotapuli myytiin Brändön kirkolle. Se tiedetään, että 1748 kappeliin rakennettiin uusi parveke ja 1764 kappelin sakaristo uusittiin. Kustavin seurakunnan nykyisten tietojen mukaan kappeliseurakuntien yhdistyminen olisi tapahtunut 1783.


title: Nystatiini

text: Nystatiini on paikallishoitoon käytettävä sienilääke, joka eristettiin Streptomyces noursei aktinomykeetistä vuonna 1951. Se on rakenteeltaan polyeeneihin kuuluva tetraeeni. Se ei liukene veteen eikä imeydy paikallishoidossa levityspaikalta. Sitä käytetään lähinnä hiivasienien aiheuttamassa emätintulehduksessa ja suun ja suoliston candida-hiivasienien aiheuttamissa tulehduksissa. Haittavaikutuksia on paikallishoidossa käytettynä melko vähän, allergiat eivät ole tavallisia.


title: Missourinfoxtrotter

text:
Missourinfoxtrotter on amerikkalainen hevosrotu.
Se osaa mennä "ketunravia"(Fox trot), jossa sen takajalat ravaavat,etujalat menevät " pitkää" käyntiä ja pää heiluu.


title: Polyeenit

text: Polyeenit ovat sienilääkkeitä tai sieniin vaikuttavia mm. aktinomykeettien tuottamia antibiootteja. Ne ovat suurehkoja hiilivetyketjujen muodostamia rengasrakenteita, jotka sitoutuvat ergosteroliin sienisolun seimämässä ja aiheuttavat läpäisevyyden lisääntymistä. Silloin ioneja virtaa solusta ulos, erityisesti kaliumia, eikä solu pysty jatkamaan elintoimintojaan. Polyyeeneja ovat mm. amfoterisiini B, nystatiini, natamysiini ja hasimysiini. Useimpia käytetään vain paikallishoidossa. Amfoterisiini B on käytössä myös infuusiona laskimoon, mutta sekin on varsin myrkyllistä ja hoito tapahtuu tarkassa kontrollissa sairaalassa.


title: Musta aurinko nousee (EP)

text: Musta aurinko nousee on suomalaisen doom metal -yhtye Kuolemanlaakson EP-levy. Se julkaistiin marraskuussa 2013 levymerkillä Svart Records.


title: Musta aurinko nousee (EP)

text: Albumi julkaistiin normaalien cd- ja digiversioiden lisäksi 300:n kappaleen vinyylipainoksena.


title: Tulijoutsen

text: Tulijoutsen on suomalaisen doom metal -yhtye Kuolemanlaakson toinen studioalbumi. Se julkaistiin 28. helmikuuta 2014 levymerkillä Svart Records. Albumista julkaistiin rajoitettuna digipakina, digitaalisena latauksena sekä kahtena erivärisenä vinyylipainoksena.


title: Tulijoutsen

text: Albumi debytoi Suomen virallisen listan sijalla 10.


title: Ottave rime

text: Ottave rime (mon. ital. sanoista "ottava rima", ”kahdeksas säe”) on kahdeksasta jambisäkeestä koostuva runomuoto, jossa jokainen säe jakaantuu viiteen runojalkaan. Säkeiden 2-tavuiset loppusoinnut vastaavat kaavaa a b a b a b c c. Toisin sanoen runon ensimmäisen, kolmannen ja viidennen säkeen loppusoinnut vastaavat toisiaan, samoin kuin toisen, neljännen ja kuudennen loppusoinnut. Seitsemäs ja kahdeksas säe muodostavat oman loppusointuparinsa.


title: Ottave rime

text: Esimerkki:


title: Ottave rime

text: Ottave rime, joka tunnetaan myös nimityksellä stanza, syntyi renessanssin ajan Italiassa, missä Ludovico Ariosto ja Torquato Tasso käyttivät sitä eeppisissä runoelmissaan. Myöhemmin runomuotoa sovelsivat teoksissaan mm. Byron ja Goethe. Suomessa taitavia ottave rime -säkeitä ovat Eino Leinon ohella kirjoittaneet Otto Manninen ja Kaarlo Sarkia.


title: Antimykootti

text: Antimykootti eli antifungaalinen aine tarkoittaa kemiallista ainetta, joka hidastaa sienten kasvua tai tappaa niitä. Niitä käytetään sienisairauksien lääkehoitoon. Torjunta-aineina käytetyistä antimykooteista käytetään yleensä termiä fungisidi. Esimerkkejä antimykooteista ovat polyeenit, atsolijohdokset kuten ketokonatsoli, triatsolijohdokset kuten flukonatsoli, allyyliamiinit kuten terfinabiini, ekinokandiinit kuten kaspofungiini, oksikinoliinit kuten kliokinoloni, sekä amorolfiini ja monet paikallisesti käytettävät väriaineet kuten gentiaanavioletti ja Castellanin liuos.


title: Elokuvakritiikki

text: Elokuvakritiikki on elokuvan arvostelua: sen kuvailua, analysointia ja arvottamista. Elokuvakriitikko voi arvostella elokuvaa esimerkiksi sen muodon, sanoman tai genren pohjalta. Elokuvakriitikoiden arvosteluja julkaistaan etenkin sanomalehdissä, elokuvalehdissä ja internetissä. Elokuvakritiikin arvostuksen painopiste on vaihdellut sen 100-vuotisen historian aikana kantaaottavuuden korostamisesta ranskalaiseen "auteur"-teoriaan ja viime vuosikymmenien populaarikulttuurilliseen näkökulmaan ja genrekritiikkiin.


title: Elokuvakritiikki

text: Elokuvan arvosteluun kuuluu yleensä kolme osaa: kuvailu, analyysi ja arvottaminen. Mediatutkija Veijo Hietala (2012) jaottelee elokuvakritiikin seitsemään lajiin:


title: Elokuvakritiikki

text: Elokuvakriitikon työhön kuuluu elokuvien katseleminen ennalta: teatterielokuvien kohdalla usein lehdistölle järjestetyssä ennakkonäytöksessä, joka on muutama päivä ennen ensi-iltaa. Menneinä vuosikymmeninä ennakkonäytöksiä ei pidetty, vaan kriitikot joutuivat juoksemaan ensi-iltapäivänä yleisönäytöksestä toiseen ja kirjoittamaan kritiikkinsä vielä samana iltana, jolloin arvioiden taso jäi kiireessä kehnoksi.


title: Elokuvakritiikki

text: Elokuvakriitikolta vaaditaan elokuvasivistystä ja kirjoitustaitoa. Hänen on tunnettava nykyelokuvan lisäksi myös elokuvan historiaa, jotta hän voi nähdä elokuvat osana laajempaa historiallista kehitystä. Sanoma- ja elokuvalehdillä on vain vähän elokuvakriitikkoja palkkalistoillaan, joten elokuvakriitikon ura ei ole monellekaan elokuvanharrastajalle realistinen vaihtoehto. Aloitteleva kriitikko voi kuitenkin löytää kritiikeilleen lukijoita esimerkiksi blogin kautta, sillä internet on nykyisin tärkeä elokuvakritiikkikanava. Tunnettuja elokuva-arvostelusivustoja ovat muun muassa Rotten Tomatoes ja Filmgoer.


title: Elokuvakritiikki

text: Tunnettuja entisiä ja nykyisiä elokuvakriitikoita ovat muun muassa yhdysvaltalaiset Roger Ebert, Gene Siskel, Peter Travers ja Bosley Crowther sekä suomalaiset Mikael Fränti, Antti Lindqvist, Arto Pajukallio, Tapani Maskula, Paula Talaskivi ja Helena Ylänen.


title: Elokuvakritiikki

text: Suomessa toimii Suomen arvostelijain liitto SARV, jossa on myös elokuvajaos. Liiton keskeisenä tavoitteena on arvostelijoiden ammatillisen toiminnan edistäminen ja ammattitaidon kohottaminen. Fipresci on elokuvakriitikkojen kansainvälinen järjestö. National Society of Film Critics on yhdysvaltalainen elokuvakriitikkojen järjestö.


title: Elokuvakritiikki

text: Elokuvakritiikin voidaan katsoa syntyneen ranskalaisen "film d'art" -liikkeen myötä 1900-vuosikymmenellä. Ranskassa perustettiin vuonna 1908 näytelmien ja romaanien teatteriesityksiä kuvaamaan "Société Film d'Art" ('Taide-elokuvien yhdistys'), jonka myötä kulttuuripalstat ja -lehdet kiinnostuivat elokuvasta. Film d'art -elokuvien arvostelu oli tosin enemmänkin teatteri- kuin elokuvakritiikkiä, mutta elokuva oli kuitenkin alettu jo nähdä uutena taidemuotona. Vuonna 1921 italialainen elokuvakriitikko Ricciotto Canudo perusti Pariisissa "Seitsemännen taiteen ystävien kerhon", jolla oli olennainen merkitys elokuvakritiikin kehitykselle. Samaan aikaan myös etenkin Yhdysvalloissa ja Venäjällä oli virinnyt elokuvan teoreettinen pohdinta kertovana visuaalisena taidemuotona, jota alettiin verrata pikemminkin romaaniin ja kuvataiteisiin kuin teatteriin. Tämän teoretisoinnin pohjalle kehittyivät ne elokuvan arvostusperiaatteet, jotka hallitsivat valtaosaa elokuvakritiikistä 1900-luvun lopulle saakka.


title: Elokuvakritiikki

text: Realistisena mediana elokuva joutui historiansa alkuvuosikymmeninä kuitenkin perustelemaan olemassaolonsa taiteena. 1910-luvun alkupuolella elokuvan arvostus vakavana ja tekijöidensä ideologisia näkemyksiä välittävänä taidemuotona alkoi vahvistua muun muassa D. W. Griffithin "Kansakunnan synnyn" (1915) ja saksalaisen "Tri Caligarin kabinetin" (1919) ansiosta.


title: Elokuvakritiikki

text: Merkittävällä 1920-luvun neuvostoliittolaisella elokuvaohjaajalla ja -teoreetikolla Sergei Eisensteinilla on ollut suuri vaikutus tulevien elokuvakriitikkosukupolvien käsityksiin taide-elokuvasta. Hänen marxilais-leniniläisten propagandaelokuviensa innoittamina elokuvakriitikot alkoivat vaatia elokuvalta yhteiskunnallista ja poliittista kantaaottavuutta. Esimerkiksi Italian 1940-luvun neorealismin kriittinen arvostus perustuu siihen, ja se alkoi väistyä arvostusperusteena vasta 1980-luvulla. Myös Eisensteinin anti-illusionistiset ihanteet vaikuttivat siihen, että 1920-luvun eurooppalainen nuori älymystö alkoi torjua kaupallisen Hollywood-elokuvan vain kevyenä ja yksinkertaisena viihteenä, tunteiden manipulointina ja katsojien "imemisenä" elokuvan maailmaan. Sen sijaan kaikki Hollywood-kerronnan vastaiset elokuvat nostettiin kritiikissä herkästi radikaaleiksi ja älyllisiksi taide-elokuviksi.


title: Elokuvakritiikki

text: Äänielokuvan tulon myötä syntyi merkittävä "auteur"-teoria, jonka syntyyn vaikuttivat etenkin ranskalaiset André Bazin, joka oli perustamassa merkittävää "Cahiers du cinéma" -lehteä vuonna 1951, ja François Truffaut. "Cahiersiin" kirjoittivat aikansa tunnetuimmat kriitikot, jotka saavuttivat mainetta myös uuden aallon elokuvaohjaajina: Truffaut'n lisäksi muun muassa Jean-Luc Godard ja Éric Rohmer. Auteur-teoria nosti esiin elokuvan ohjaajan persoonallisen näkemyksen elokuvan taiteellisen arvon ja laadun kannalta ja teki ohjaajasta kritiikin keskipisteen. Truffaut'n kirjoitusten seurauksena ranskalaiset elokuvakriitikot ryhtyivät nopeasti soveltamaan auteur-ajattelua myös Hollywood-elokuvaan, vaikka sitä olikin siihen asti Ranskassa pidetty vain läpikaupallisena studiojärjestelmänä. Tämän seurauksena muun muassa Samuel Fuller, Anthony Mann, Howard Hawks ja Alfred Hitchcock alkoivat saavuttaa älymystön piirissä mainetta ohjaajina.


title: Elokuvakritiikki

text: Auteur-teoriaa nousi 1960-luvulla vastustamaan marxilainen kulttuurikäsitys, joka torjui yksilölliset taiteelliset visiot. Tämä teesi tosin jäi suureksi osaksi päivälehtikritiikkien ulkopuolelle.


title: Elokuvakritiikki

text: Populaarielokuvan arvostus koheni auteur-teorian myötä. Kriitikoiden huomion kohteeksi nousi etenkin yhdysvaltalainen melodraamojen ohjaaja Douglas Sirk, jota arvostivat tai tutkivat eri syistä niin Cahiers-kriitikot, 1960-luvun marxilaiset ideologiakriitikot kuin 1970-luvun feministitkin. Feministinen kritiikki vaikutti myös osaltaan populaarikulttuurin arvostuksen nousuun, sillä feministit politisoivat ja popularisoivat mielihyvän käsitteen tutkimuksessa ja muussa julkisuudessa, ja nostivat esiin naisten suosimat lajityypit. 1970- ja 1980-luvuilla syntynyt genreteoria on jakanut elokuvakriitikot kahteen leiriin: niihin jotka arvostavat lajityypin edustajia puhtaimmillaan ja niihin, jotka haluavat elokuvien kehittävän genrejä edelleen.


title: Integroitu tuotanto

text: Integroitu tuotanto (IP), integroitu viljely, integroidut menetelmät ja IP-viljely viittaavat maatalouteen, jossa pyritään täsmätoimin vähentämään ympäristörasitteita tehokkuudesta juurikaan tinkimättä. Kaikki hyödylliset keinot lannoitteista geenimuunteluun ovat sallittuja, mutta mm. lannoitteita ja kasvinsuojeluaineita pyritään käyttämään vain tarvittava määrä, tarkkaan kohdennettuna.


title: Integroitu tuotanto

text: Parhaimmillaan integroidussa viljelyssä satojen pieneneminen voi olla niin vähäistä, että vähäisemmän panostarpeen vuoksi se on tavanomaista viljelyä kannattavampaa.


title: Integroitu tuotanto

text: Koska Suomessa lannoitteiden käyttö on muutenkin suhteellisen vähäistä nitraattidirektiivin (typpi) ja ympäristötuen (fosfori) ehtojen vuoksi, täällä "IP-viljelyllä" tarkoitetaan usein integroitua kasvinsuojelua. Integroitu kasvinsuojelukin tosin tuli Suomessa pakolliseksi 1.1.2014. Siinä kasvinsuojeluaineiden käyttöä minimoidaan ehkäisemällä tuholaisia ennalta, tarkkailemalla ja käyttämällä ei-kemiallisia torjuntamenetelmiä.


title: Integroitu tuotanto

text: Suhteellisen pienestä erosta huolimatta Suomessakin eräät valmistajat käyttävät IP-viljelyä PR-valttina.


title: Integroitu tuotanto

text: Oxfordin yliopiston tutkijaryhmä kävi Hanna Tuomiston johdolla läpi tieteelliset tutkimukset ja totesi, että luomutuotannon ja tavanomaisen tuotannon keskinäinen paremmuus ympäristölle on epäselvää. Tuomisto totesi molemmat ympäristölle haitallisemmiksi kuin integroidut menetelmät, joissa mikään hyödyllinen käytäntö ei ole kiellettyä. Integroidut menetelmät ja perinteinen tuotanto näyttävät paljon paremmilta päästöjen, energiankulutuksen ja biodiversiteettivaikutuksen suhteen, kun otetaan huomioon luomun vaatima laajempi peltoala.


title: Integroitu tuotanto

text:
Berlin, Germany, 03 – 05 June, 2013. Editors: Jörg Romeis and Michael Meissle.
ISBN 978-92-9067-276-0 [X + 124 pp.]


title: Ergosteroli

text: Ergosteroli on sienien solukalvon steroli samalla tavalla kuin kolesteroli on eläimillä. Sterolit vakaannuttavat solukalvon rakennetta, mutta ne ovat myös monien muiden yhdisteiden esiasteita. Ergosteroli on kolesterolin pelkistymistuote ja D2-vitamiinin esiaste, joka muuttuu ultraviolettisäteilyn vaikutuksesta ergokalsiferoliksi eli D2-vitamiiniksi.


title: Asevarikko 3

text: Asevarikko 3 oli vuoteen 2003 asti toiminut Suomen puolustusvoimien asevarikko, joka sijaitsi Vammalan Tyrväällä. Sen toimialaan kuuluivat mm. kiväärikaliiperisten aseiden ja tykkien huolto, kunnossapito ja varastointi.


title: Asevarikko 3

text: Vammalan Konepaja ja Vammaskosken tehdas sijaitsevat entisen varikon tuntumassa.


title: Asevarikko 3

text: Sen organisaatioon kuului muista asevarikoista poiketen myös oma optinen huoltola ja -varasto, myöhemmin optillinen korjaamo.


title: Asevarikko 3

text: Valtionrautateiden Porin rata kulki aikaisemmin varikon ja tehdasalueiden kautta.


title: Asevarikko 3

text: Varikko perustettiin Helsingissä 1918, josta se siirtyi Vammalaan vuonna 1939. Se toimi alkuvuodet Sotaministeriön käskystä nimellä Asevarikko 1 (AV 1). 1. johtaja oli majuri Otto Havo. Tunnettu johtaja jatkosodan aikana oli jääk.evl. J. V. Rosenbröijer.


title: Asevarikko 3

text: Vallisaaren yksikössä tapahtui 9. heinäkuuta 1937 vakava räjähdysonnettomuus ja laaja tulipalo, jossa henkensä menetti 12 työntekijää.


title: Asevarikko 3

text: Talvisodan aikana varikon alueelle siirtyi ns. Päämaja II eli sotatalousesikunta.


title: Asevarikko 3

text: Vammalan aikaisia nimiä olivat Ampumatarvikevarikko 1 (ATV 1), Ase- ja Ampumatarvikevarikko 1 (AATV 1; 1943 alk.) ja Vammalan Asevarikko (lyh. VammAseV) ja Asevarikko 3 (AseV 3).


title: Asevarikko 3

text: Kun Puolustusvoimien Materiaalilaitos 90-luvulla perustettiin tuli Vammalan Asevarikosta sen alainen joukko-osasto. Varikko lakkautettiin puolustusvoimien rationalisointitoimien myötä vuoden 2003 lopussa.


title: Dödöö ja meikkii

text: Dödöö ja meikkii on suomalaisartisti Linda Vinkin debyyttialbumi. Suomen Musiikki julkaisi sen digitaalisesti ladattavana 21. helmikuuta 2014 ja CD-levynä 14. maaliskuuta 2014.


title: Dödöö ja meikkii

text: Albumilta on julkaistu singleinä kappaleet "Vink Vink" ja "Pussauskoppiin".


title: Yrjö Nikkola

text: Yrjö Antero Nikkola (8. joulukuuta 1884 Seinäjoki – 14. elokuuta 1963) oli suomalainen toimittaja ja näytelmäkirjailija.


title: Yrjö Nikkola

text: Nikkolan vanhemmat olivat maanviljelijä Antti Nikkola ja Serafina Jouppila. Hän pääsi ylioppilaaksi Vaasan reaalilyseosta 1905 ja opiskeli Helsingin yliopistossa valmistuen filosofian kandidaatiksi 1909 ja maisteriksi 1910.


title: Yrjö Nikkola

text: Nikkola toimi Helsingin Sanomain kotimaanosaston toimittajana 1920–1926 sekä Uudessa Suomessa kotimaanosaston toimittajana 1926–1932 ja ulkomaanosaston toimittajana 1932–1957.


title: Yrjö Nikkola

text: Yrjö Nikkola oli naimisissa vuodesta 1927 Katri Siviä Alénin (1887–1961) kanssa.


title: Sulo Sinisalo

text: Sulo Adolf Sinisalo, sukunimi aik. "Lindroos" (1. tammikuuta 1884 Mäntsälä – 26. joulukuuta 1977 Helsinki) oli suomalainen uskonnollinen kirjailija ja metodistipappi.


title: Samara-Kurumotšin lentoasema

text: Samara-Kurumotšin lentoasema (, ) on Venäjän Samaran aluetta palveleva kansainvälinen lentoasema. Se sijaitsee noin 45 kilometriä Samaran kantakaupungista pohjoiseen ja Kurumotšin () taajaman itäpuolella, hieman M5-valtatien pohjoispuolella. Lentokenttä palvelee myös noin 55 kilometrä kentän länsipuolella sijaitsevaa Toljattia.


title: Samara-Kurumotšin lentoasema

text: Matkustajamäärältään Kurumotšin lentoasema on keskisuuri venäläinen lentoasema. Vuonna 2013 sen kautta kulki yhteensä 2 167 728 lentomatkustajaa. Heistä 914 262 oli kansainvälisen lentoliikenteen matkustajia.


Jääpallon pohjoismaisen sarjan kausi 1938–1939 oli vuonna 1938 perustetun Pohjoismaisen sarjan ainoa sarjakausi. Pohjoismaiseen sarjaan osallistui Suomesta neljä ja Ruotsista neljä parasta jääpallojoukkuetta, jotka kaikki pelasivat neljä ottelua toisen maan joukkueita vastaan. Pohjoismaisen sarjan kausi oli kaksitalvinen. Pohjoismaiden sarjaa sanktioivat Suomen Palloliitto ja Ruotsin jääpalloliitto, mutta käytännön järjestelyistä vastasi osallistuvien seurojen asettama toimikunta.


title: Jääpallon pohjoismaisen sarjan kausi 1938–1939

text: Pohjoismaisen sarjan voitti karlstadilainen IF Göta.


text: Pohjoismainen sarja perustettiin ruotsalaisen jääpallovaikuttaja Erik "Pampen" Borgströmin aloitteesta, minkä johdosta sarjaa kutsuttiin myös Pampen Borgströmin sarjaksi. Talvisodan alkamisen vuoksi sarjan pelaamista ei jatkettu seuraavana talvena.


title: Sandhja

text: Sandhja [sandia] (oikealta nimeltään Sandhja Kuivalainen, s. 16. maaliskuuta 1991 Helsinki) on suomalais-guyanalainen poplaulaja.


title: Sandhja

text: Sandhja julkaisi ensimmäisen singlensä, ”Hold Me”, 15. marraskuuta 2013. YleX-radiokanavan toimittaja Pirita Pykäläinen nosti kappaleen kanavan "Viikon teho" -kappaleeksi ja se voitti myös kanavalla olleen "Rytmibarometri"-äänestyksen. Myöhemmin kappale nostettiin myös kanavan soittolistalle. Kappaleesta on julkaistu Ville Nuorahon ohjaama musiikkivideo, joka on kuvattu Israelissa. Toinen single, ”Gold”, sai radioensisoittonsa YleX-kanavan "Uuden musiikin iltavuorossa", kun toimittaja Venla Kokkonen soitti sen ohjelmassa 24. helmikuuta 2014. Artistin esikoisalbumi "Gold" julkaistiin 23. toukokuuta 2014.


title: Sandhja

text: Keväällä 2016 Sandhja voitti Uuden Musiikin Kilpailun kappaleellaan ”Sing It Away” ja edusti Suomea Eurovision laulukilpailussa Tukholmassa. Hän oli kymmenen eri aloja edustaneen kansalaisraadin suosikki, mutta yleisöäänestyksessä vasta kolmas. Kappale sijoittui ensimmäisen semifinaalin 15:nneksi saaden 51 pistettä, eikä siten päässyt kilpailun finaaliin. ”Sing It Away” sisältyy myös artistin huhtikuun 2016 lopussa julkaistulle toiselle studioalbumille, "Freedom Venture".


title: Sandhja

text: Sandhja on valmistunut vuonna 2015 sairaanhoitajaksi Metropolia ammattikorkeakoulusta. Hän on työskennellyt sairaanhoitajana muun muassa Jorvin ja Meilahden sairaaloissa.


title: Sandhja

text: Sandhjan isä on suomalainen ja hänen äitinsä on kotoisin Guyanasta. Hänen äitinsä vanhemmat ovat puolestaan alun perin kotoisin Intiasta.


title: 1499 Pori

text: 1499 Pori (myös 1938 UF) on tähtitieteilijä Yrjö Väisälän 16. lokakuuta 1938 löytämä päävyöhykkeen asteroidi. Hän nimesi sen Porin kaupungin mukaan.


title: Samsung Galaxy S5

text: Samsung Galaxy S5 on eteläkorealaisen Samsungin 24. helmikuuta 2014 julkaistu älypuhelin. Käyttöjärjestelmä oli julkaisuhetkellä Android 4.4.2 KitKat, alkuvuodesta 2015 lähtien siihen on saanut ladattua päivityksen 5.0 Lollipop -versioon. Kesästä 2016 lähtien siihen on ollut mahdollista ladata versio 6.0.1. Puhelin saapui maailmalla myyntiin 11.4.2014 Laitteen suositushinta oli julkaisuhetkellä Suomessa 699 euroa.


title: Samsung Galaxy S5

text: Puhelimesta löytyy 2,5 gigahertsin neliydinsuoritin, kaksi gigatavua RAM-muistia ja 2 800 milliampeeritunnin vaihdettavissa oleva akku. Sisäistä tallennustilaa Galaxy S5:ssä on mallista riippuen joko 16 tai 32 gigatavua. Puhelimesta löytyy myös MicroSD -korttipaikka, joka tukee jopa 128 Gt muistikortteja.


title: Samsung Galaxy S5

text: Galaxy S5 sisältää 16 megapikselin takakameran ja 2,1 megapikselin etukameran. Kamerasovellus mahdollistaa muun muassa kuvien tarkennuksen jälkikäteen ja sisältää reaaliaikaisen HDR-tilan. Videoiden kuvaaminen onnistuu 4K-tarkkuudella. Näyttönä on 1 920 × 1 080 -resoluution Super AMOLED -kosketusnäyttö. Puhelin on IP67-sertifikoitu, eli pölyn- ja vedenkestävä.


title: Miss Saigon

text: Miss Saigon on Claude-Michel Schönbergin ja Alain Boublilin säveltämä musikaali, jonka libreton kirjoittivat Boublil ja Richard Maltby. Se perustuu Giacomo Puccinin säveltämään oopperaan Madama Butterfly.


title: Miss Saigon

text: Musikaali kertoo amerikkalaisen sotilaan Chrisin ja vietnamilaisen tytön Kimin rakkaustarinan Vietnamin sodan loppuvaiheissa ja traagiset vaiheet sen jälkeen. He tutustuvat ja seurustelevat Saigonissa, kunnes Chris evakuoidaan Yhydysvaltoihin. Tämä luulee menettäneensä Kimin ja menee amerikkalaisen Ellenin kanssa naimisiin. Chrisin ystävä Joh kertoo että Kim on elossa ja synnyttänyt Chrisin lapsen. Kim tulee Thaimaahan tapaamaan Chrisiä ja Elleniä, antaa lapsen heille ja surmaa itsensä.


title: Miss Saigon

text: Keskeiset roolit ja niiden äänialat:


title: Sirkusprinsessa

text: Sirkusprinsessa on Emmerich Kálmánin säveltämä operetti vuodelta 1926. Libreton kirjoittivat Julius Brammer ja Alfred Grünwald. Siinä on kolme näytöstä, joista kaksi ensimmästä sijoittuvat Pietariin, kolmas hotelliin Wienissä.


title: Intel Westmere

text: Intel Westmere (myös Nehalem-C) on Intelin kehittämä suoritinarkkitehtuuri, jonka yhtiö julkaisi 7. tammikuuta 2010. Arkkitehtuuriin perustuvat suorittimet valmistetaan 32 nanometrin tekniikalla, mutta niiden sisäänrakennetut grafiikkaohjaimet on valmistetaan vanhemmalla 45 nm prosessilla. Arkkitehtuuri kehitettiin vanhemman Nehalem-arkkitehtuurin seuraajaksi. Westmeren korvasi myöhemmin Sandy Bridge-arkkitehtuuri.


title: Intel Westmere

text: Prosessoreiden ensimmäiset työpöytäversiot tunnettiin Clarkdale-koodinimellä ja ne asentuivat Socket 1156 -suoritinkantaan kuten vanhemmat Nehalem-suorittimet. Suorittimet tukivat Nehalemeille tyypillisiä Turbo Boost- ja HyperThearding-toimintoa. Uutena ominaisuutena Westermere-prosessoreissa oli suorittimen kanssa samaan kotelointiin yhdistetty grafiikkaohjain. Westermere -suorittimissa suoritinydin ja grafiikkaohjain olivat erillisiä piirejä, jotka on yhdistetty saman koteloinnin alle. Grafiikkaohjain on suorittimen kanssa yhteydessä QPI-väylän kautta. Westermeret toivat uutena ominaisuutena myös käskykantauudistuksia, joista kuusi kehitettiin AES-algoritmin nopeuttamiseksi. Seitsemäs käskykantauudistus kohdistettiin kryptauksen nopeuttamiseksi.Westmere-arkkitehtuuriin pohjautuneissa kuusiytimisissä Gulftown-suorittimissa piisiru sisälsi 1,17 miljardia transistoria ja sen pinta-ala oli 240 neliömillimetriä. Westmereen pohjautuneissa kaksiytimisissä Clarkdale-suorittimissa oli 384 miljoonaa transistoria ja niiden pinta-ala oli 81 neliömillimetriä.


title: Booritrikloridi

text: Booritrikloridi (BCl) on boorin ja kloorin muodostama epäorgaaninen molekyyliyhdiste. Yhdistettä käytetään puolijohdeteollisuudessa, orgaanisissa synteeseissä katalyyttinä ja muiden booriyhdisteiden valmistukseen.


title: Booritrikloridi

text: Huoneenlämpötilassa booritrikloridi on väritön ja ilmaa tiheämpi kaasu. Yhdiste savuaa ilmassa ilman kosteuden vuoksi. Booritrikloridi reagoi veden kanssa eksotermisesti muodostaen vetykloridia ja boorihappoa. Muiden boorihalogenidien tavoin myös booritrikloridi on vahva Lewis-happo ja muodostaa additiotuotteita Lewis-emästen, kuten halogenidi-ionien, amiinien, tiolien ja fosfori- ja happinukleofiilien kanssa. Nämä additiotuotteet eivät hydrolysoidu yhtä helposti kuin booritrikloridi ja niitä käytetään usein booritrikloridin lähteenä orgaanisissa reaktioissa.


title: Booritrikloridi

text: Teollisesti booritrikloridia valmistetaan kolmella tapaa. Yhdistettä saadaan klooraamalla booraksin ja raakaöljyn seosta kloorilla korkeassa lämpötilassa, pelkistämällä booritrioksidia hiilellä kloorin läsnä ollessa tai boorikarbidin ja kloorin välisellä reaktiolla. Pelkistettäessä booritrioksidia hiilellä kloorin läsnä ollessa muodostuu sivutuotteena usein fosgeenia, jonka erottaminen booritrikloridista on vaikeaa.


title: Booritrikloridi

text: Laboratoriomittakaavassa yhdistettä voidaan valmistaa alumiinikloridin ja booritrifluoridin tai tetrafluoroboraattien välisellä reaktiolla tai klooraamalla boraattiestereitä fosforyyli- tai tionyylikloridilla.


title: Booritrikloridi

text: Booritrikloridia voidaan käyttää hyvin puhtaiden boorikuitujen valmistamiseen kemiallisella kaasufaasipinnoitusmenetelmällä. Reaktiossa pelkistimenä käytetään vetyä. Puolijohdeteollisuudessa yhdistettä käytetään douppaamaan piitä. Muita käyttökohteita ovat karbidien ja nitridien poistaminen metalliseoksista, teräksen etsaus ja muiden booriyhdisteiden valmistaminen. Orgaanisessa synteesissä booritrikloridia käytetään katalyyttinä Friedel–Crafts-alkyloinneissa ja -asyloinneissa, alkeenien kuten eteenin, propeenin, isobuteenin ja vinyylikloridin polymeroinneissa ja epoksidoitumisissa.


title: OVV Asuntopalvelut

text: OVV Asuntopalvelut on vuokra-asuntojen välittämiseen erikoistunut ketju Suomessa. OVV aloitti toimintansa Turussa vuonna 1994 nimellä Opiskelijoiden Vuokravälitys ja toimii nyt franchising-periaatteella 12 opiskelijapaikkakunnalla: Helsingissä, Hyvinkäällä, Joensuussa, Jyväskylässä, Lahdessa, Kuopiossa, Oulussa, Pieksämäellä, Porissa, Raumalla, Tampereella ja Turussa. Jokaisesta toimistosta vastaa itsenäinen yrittäjä.


title: OVV Asuntopalvelut

text: OVV:n palveluihin kuuluu nykyään myös asuntojen myynti sekä toimitilojen välitys.


title: OVV Asuntopalvelut

text: OVV kuuluu Investors House -konserniin.


title: Aigunin sopimus

text: Aigunin sopimus (, , "Àihún Tiáoyuē") oli Venäjän keisarikunnan ja Qing-dynastian hallitseman Kiinan vuonna 1858 tekemä sopimus, jolla Kiina luovutti Amur-joen pohjoispuolella olleen osan Mantšuriaa Venäjälle. Sopimus kumosi vuonna 1689 tehdyn Nertšinkin rauhansopimuksen, jonka mukaan Venäjän ja Kiinan rajana olivat Stanovoivuoret. Kiinan Venäjälle luovuttaman alueen pinta-ala oli yli 600 000 neliökilometriä.


title: Aigunin sopimus

text: Venäjä oli jo 1700-luvulla pyrkinyt merivaltaan Tyynellämerellä. Sitä varten se oli perustanut laivastotukikohtia Japaninmeren rannalle lähelle Amurin suuta, rohkaissut kansalaisiaan muuttamaan sinne ja tullut vähitellen sotilaalliseksi mahtitekijäksi alueelle. Qing-dynastian hallitsema Kiina ei koskaan hallinnut pohjoisimpia rajaseutujaan tehokkaasti eikä kiinnittänyt huomiota Venäjän toimiin alueelle.


title: Aigunin sopimus

text:
Vuonna 1850 Kiinassa alkoi hallitsevaa mantšulaista Qing-dynastiaa vastaan suunnattu Taiping-kapina, joka johti 14 vuotta kestäneeseen veriseen sisällissotaan. Samaan aikaan Venäjän kaukoidän kenraalikuvernööri Nikolai Muravjov
sijoitti kymmeniätuhansia sotilaita lähelle Mongolian ja Mantšurian rajoja aikoen saada Amurin laakson tosiasiallisesti Venäjän hallintaan. Muravjov havaitsi sopivan tilaisuuden tulleen, kun kävi selväksi, että Kiina oli häviämässä toisen oopiumisodan Britanniaa vastaan, ja hän uhkasi Kiinaa sodalla toisella rintamalla. Qing-dynastia myöntyi neuvottelemaan Venäjän kanssa.


title: Aigunin sopimus

text: Neuvottelut olivat jännittyneitä ja kestivät kuusi päivää, minkä aikana Venäjän sotajoukot jatkuvasti ampuivat tykeillä ja uhkasivat paikallista väestöä karkotuksilla. Venäjän edustaja Nikolai Muravjov ja Qing-dynastian edustaja Yishan, jotka molemmat olivat rajaseudulla toimivia sotilasjohtajia, allekirjoittivat sopimuksen Amurin varrella sijaitsevassa Aigunin kaupungissa 28. toukokuuta 1858.


title: Aigunin sopimus

text: Sopimus vahvisti Amurin suurelta osin Venäjän ja Kiinan väliseksi rajaksi. Sopimuksen mukaisesti:


title: Aigunin sopimus

text: Ussuri-joen itäpuoliset alueet jäivät Venäjän ja Kiinan yhteishallintaan.


title: Aigunin sopimus

text: Keisari Xianfeng katsoi voittaneensa sopimuksella aikaa ennen kuin hän saattoi "toimia venäläisiin nähden päättäväisemmin", mutta siihen ei koskaan tarjoutunut tilaisuutta. Sen sijaan venäläiset tunkeutuivat Kiinaan uudestaan marraskuussa 1860 ja vaativat yhteishallinnassa olleet alueet kokonaan itselleen. Tällöin he perustivat Primorjen aluepiirin, joka sulki Kiinalta kokonaan yhteyden Japaninmereen. Vuonna 1860 Pekingin rauhansopimus vahvisti, että nämä alueet kuuluivat Venäjään.


title: Emilia Appelgren

text: Emilia Appelgren () oli suomalainen maisemamaalari. Maisemamaalarina Appelgren oli poikkeus ajan maalaustaiteessa, sillä tuolloin naistaiteilijoiden aiheita olivat lähinnä henkilökuvat, joita tunnetaan muutamia myös hänen tuotannossaan. Hän aloitti uransa 1850-1860 -lukujen vaihteessa.


title: Piotr Stokowiec

text: Piotr Stokowiec (s. 25. toukokuuta 1972) on puolalainen jalkapallovalmentaja. Vuodesta 2018 lähtien hän on toiminut Lechia Gdańskin päävalmentajana.


title: Piotr Stokowiec

text: Stokowiecilla ei ole takanaan omaa pelaajauraa, vaan hän aloitti valmentajana 34-vuotiaana Wigry Suwałkissa vuonna 2006. Hän valmensi seuraa yhden kauden ja palasi valmennustehtäviin jälleen kesällä 2010 Polonia Varsovan apuvalmentajana. Poloniassa Stokowiec toimi José Mari Bakeron, Theo Bosin ja Paweł Janasin apuvalmentajana. Maaliskuussa 2011 hän toimi yhdessä ottelussa seuran päävalmentajana. Jacek Zielińskin noustua seuran päävalmentajaksi, Stokowiec jatkoi pelaajatarkkailijana. Heinäkuussa 2011 hän siirtyi Polonian II-joukkueen päävalmentajaksi.


title: Piotr Stokowiec

text: Heinäkuussa 2012 Stokowiecista tuli Polonian edustusjoukkueen päävalmentaja. Hän luotsasi seuran Ekstraklasassa kuudenneksi, mutta seura putosi konkurssin vuoksi liigasta. Stokowiec jätti seuran ja siirtyi Jagiellonia Białystokin päävalmentajaksi. Hän sai potkut huhtikuun alussa 2014.


title: Piotr Stokowiec

text: Toukokuussa 2014 Stokowiecin ura jatkui Zagłębie Lubinin päävalmentajana.


title: Hortonomien Yhdistys

text: Hortonomien Yhdistys ry on perustettu vuonna 1925. Yhdistys on puutarhaopistoista ja alan ammattikorkeakouluista valmistuneiden hortonomien aatteellinen yhdistys. Sen tarkoituksena on edistää jäseniensä ammatillisia tietoja ja taitoja järjestämällä kursseja, kustantamalla julkaisuja ja lehteä. Yhdistys valvoo kannanotoin koulutuksen, työolojen ja palkkauksen kehittymistä. Hortonomien Yhdistykseen voi liittyä hortonomiksi opistosta tai ammattikorkeakoulusta valmistunut hortonomi tai ammattikorkeakoulussa opiskeleva tuleva hortonomi.


title: Hortonomien Yhdistys

text: Hortonomien Yhdistys valitsee vuosittain ansioituneen hortonomin Vuoden Hortonomiksi. Yhdistys hallinnoi myös stipendirahastoa, josta myönnetään vuosittain stipendejä yhdistyksen jäsenten ammatilliseen kehittämiseen, kuten kurssien tai opintomatkojen suorittamiseen. Lisäksi yhdistys osallistuu julkiseen keskusteluun hortonomia koskettavista asioista ja antaa kannanottoja esimerkiksi alan koulutusta, palkkausta tai työoloja koskeviin asioihin.


title: Hortonomien Yhdistys

text: Hortonomien Yhdistys järjestää kurssitoimintaa jäsenilleen, tukee jäsentensä verkostoitumista Hortoklubeissa sekä julkaisee Hortonomi-lehteä, joka ilmestyy 2 kertaa vuodessa. Yhdistyksen toiminnasta vastaa johtokunta, johon kuuluu puheenjohtaja ja kahdeksan jäsentä.


title: Hortonomien Yhdistys

text: Perustettaessa vuonna 1925 yhdistys sai nimekseen Suomen Puutarhateknikkojen Seura ry. Vuonna 1956 oli nimenmuutoksen aika. Hortonomi-nimi otettiin käyttöön opistotason tutkinnon suorittaneista ja puutarhateknikko-nimi jäi toisen asteen tutkinnon suorittaneiden käyttöön. Yhdistyksen nimeksi tuli siis Hortonomien Yhdistys ry. Hortonomien Yhdistys ry. on yksi Suomen vanhimpia puutarha-alan ammattilaisten muodostamia yhdistyksiä.


title: Viheltäjämesikko

text: Viheltäjämesikko ("Meliphaga mimikae") on mesikoiden heimoon kuuluva varpuslintu.


title: Viheltäjämesikko

text: Viheltäjämesikkoa tavataan Indonesiassa ja Papua-Uudessa-Guineassa. Lajia on kuvattu yleisestä runsaslukuiseksi, ja se on luokiteltu elinvoimaiseksi.


title: Erakkomesikko

text: Erakkomesikko ("Meliphaga montana") on mesikoiden heimoon kuuluva varpuslintu.


title: Erakkomesikko

text: Erakkomesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Tammimesikko

text: Tammimesikko ("Meliphaga orientalis") on mesikoiden heimoon kuuluva varpuslintu.


title: Tammimesikko

text: Tammimesikkoa tavataan Indonesiassa ja Papua-Uudessa-Guineassa. Lajin on kuvattu olevan yleinen korkeissa korkeuksissa ja harvinaisempi matalammalla. Se on luokiteltu elinvoimaiseksi.


title: Pensasmesikko

text: Pensasmesikko ("Meliphaga albonotata") on mesikoiden heimoon kuuluva varpuslintu.


title: Pensasmesikko

text: Pensasmesikkoa tavataan Indonesiassa ja Papua-Uudessa-Guineassa. Lajin on raportoitu olevan harvinainen, vaikkakin paikallisesti melko yleinen. Sen ei uskota olevan vaarassa, ja laji on luokiteltu elinvoimaiseksi.


title: Matkijamesikko

text: Matkijamesikko ("Meliphaga analoga") on mesikoiden heimoon kuuluva varpuslintu.


title: Matkijamesikko

text: Matkijamesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa yleinen, ja se on luokiteltu elinvoimaiseksi.


title: Tagulanlaulumesikko

text: Tagulanlaulumesikko ("Meliphaga vicina") on mesikoiden heimoon kuuluva varpuslintu.


title: Tagulanlaulumesikko

text: Tagulanlaulumesikkoa tavataan kotoperäisenä Tagulan saarella Papua-Uudessa-Guineassa. Laji on huonosti tunnettu, eikä siitä ole tehty kannanarvioita. Se on luokiteltu puutteellisesti tunnetuksi. Tagulanlaulumesikon uskotaan elävän alankojen metsissä ja metsänreunoilla 800 metrin korkeuteen asti. Metsien hakkuut saattavat olla sille uhka.


title: Alvin

text: Alvin, Saksassa "Alwin", on miehen etunimi. Alvinin nimipäivä on suomenruotsalaisessa almanakassa 9. maaliskuuta.


title: Alvin

text: Nimen alkuperästä on erilaisia selityksiä. Se saattaa olla muunnos latinalaisesta nimestä Albin, joka merkitsee valkoista. Toisaalta se saattaa olla peräisin muinaisenglantilaisesta nimestä Adelvin tai Æðelwine, jotka merkitsevät jalosukuista ystävää.


title: Alvin

text: Suomessa nimi Alvin on helmikuuhun 2014 mennessä annettu 307 henkilölle.


title: Katja Lukin

text: Katja Lukin on suomalainen laulaja. Hän on tullut tunnetuksi Dannyn taustalaulajana D’Voices -duossa. Hän on esiintynyt myös lukuisten muiden suomalaisten artistien levytyksillä taustalaulajana.